Ауырғазы районы Үтәймулла ауылы уңғандары\nЙүнселдәр ниндәй генә кәсепкә тотонмай шул! Үҙ ихатаһында арымай-талмай эшләп, етештергән аҙыҡ-түлектең артҡанын һатып, ғаиләһен бар яҡлап тәьмин итерлек килем туплап йәшәй. “Атайсал” сығарылышында шундайҙарҙың береһе, баҡсасылыҡ менән шөғөлләнеүсе Ибраһимовтар ғаиләһе менән танышырбыҙ.\nКукуруз һәм көнбағышҡа арналған Баҫыу көнө\nУҙған аҙнала Башҡортостандың ауыл хужлығы өсөн әһәмитәле ваҡиғаларҙың береһе булды. Стәрлетамаҡ районының Калинин исемендәге хужалығында, республиканың агросәнәғәт тарихында тәүге тапҡыр төбәк-ара кукуруз һәм көнбағышҡа арналған Баҫыу көнө уҙғарылды. Сараның үтеү урыны итеп был хужалыҡтың һайланыуы осраҡлы түгел. Ул республикала иң ҙурҙан һанала һәм алдынғылар рәтендә. Һөрөнтө ерҙәре 36 мең гектарҙан ашһа, һыйыр малы 7 меңгә етә. Унан һуң, бын...\n"Һөт иле - 2016" фестиваленән репортаж\nУҙған шәмбе баш ҡалабыҙҙа шаулап-гөрләп Һөт фестивале үтеп ките. Был күркәм сараның маҡсаттары бихисап. Шуларҙың иң мөһиме - халыҡты, бигерәк тә үҫеп килгән быуынды һау-сәләмәт тормошта тәрбиәләү. Ә бының өсөн көндәлек тормошобоҙҙа шифалы үә файҙалы эсемлектәрҙе генә ҡулланыу шарт. Һөт ризыҡтары был исемлектә, әлбиттә, беренсе урында. Ни тиһәк тә әҙәм балаһы донъяға килгәс тә иң тәүҙә ошо тәбиғәт уйлап тапҡан ғәжәйеп эсемлекте тәмләй, уның я...\nАуырғазы һәм Ғафури хужалыҡтарында ураҡ барышы\nБыйылғы август айы, моғайын, үҙенең температура рекордтары менән генә түгел, ә ураҡ йылдамлығы менән дә тарихҡа инер. Әлегеләй мул уңышлы һәм юғары темплы урып-йыйыу кампанияһы республикала күптән күҙәтелгәне юҡ ине. 17 августҡа алынған мәғлүмәттәр буйынса, ураҡ яҡынса 1 миллион 150 мең гектарҙа теүәлләнгән. Был бөтә майҙандарҙың 63 проценты тигән һүҙ. Шул уҡ ваҡытта республика буйынса гектар ҡеүәте 20 центнер самаһы. Беҙ булып киткән Ауырғаз...\nМәшһүр Йомабай ҡурайсы\nЙомабай Иҫәнбаев исемендәге республика ҡурайсылар конкурсы биш йылға бер тапҡыр ғына уҙғарыла. Шуға ла бишйыллыҡты көтөп алыу, унда ҡатнашыу ҡурайсылар өсөн бик тулҡынландырғыс ваҡиға. Һәр йыйын - бәйгеселәр өсөн яҙмыштың онотолмаҫ сағыу бер мәле. Республикабыҙҙа ун ике йыйын үтте, тимәк ун ике Гран-при яулаусы оҫта йәки остаз мәҙәниәтебеҙ тарихына үҙенең исемен яҙҙы.\nҺабантуйҙар биҙәге - тирмәләр.\nЙәш эшҡыуар Йәмил Баймырҙин кейеҙҙе эшкәртеү хаҡында яҡшы белә. Бөгөн Әбйәлил районы Асҡар ауылында крәҫтиән фермер хужалығын булдырып, бынамын итеп донъя көтә ул. Был кәсепте Йәмил яҡындары менән бергә алып бара, уларҙың быйма баҫыу цехы районда уңышлы эшләй. “Атайсал” сығарылышында уның менән үҙенсәлекле кәсептең нескәлегенә төшөнөрбөҙ.\nДүртөйлө районы - элек-электән алдынғы, абруйлы, мәҙәни һәм иҡтисади яҡтан үҫешкән төбәк. Бында эшсән, уңған, ҡунаҡсыл, үҙ тыуған төйәген, тәбиғәтен яратҡан ихлас халыҡ йәшәй. Уларҙың фиҙаҡәр хеҙмәте, тырышлығы һөҙөмтәһендә район республикала алдынғы урындарҙы биләй. "Атайсал" сығарылышында райондың бөгөнгө йәшәйеше, көнитмеше менән танышырбыҙ.\nБөгөнгө тапшырыу республиканың көнъяғында урынлашҡан берҙән-бер юғары уҡыу йорто, Башҡорт дәүләт университетының Сибай институты эшмәкәрлеге хаҡында барыр. Авторы Гөлнур Ишбулатова.\nҮҙ быуынын белгән кеше ата-бабаларының йолаһын, изге юлын дауам итә. “Атайсал” сығарылышында шундай милләтәштәребеҙ - Силәбе өлкәһендәге рухлы, үҙ тарихына битараф булмаған Ҡорбанғәлиевтар нәҫеле менән танышырбыҙ.\nИглин районында яҙғы өмәләр барышы\nЯҙ тәбиғәттең уянған, донъяның яңынан яңырған мәле - ағастар шаулап япраҡ яра, ялан-ҡырҙарға йәшел келәмдәр йәйелә. Шул иҫәптән, беҙ йәшәгән ауыл һәм ҡалаларыбыҙ күҙ алдында йәшеллеккә күмелә. Әлбиттә, ошондай яңырыу мәлен һәр беребеҙ тәбиғәттәге кеүек үк таҙалыҡта, йәшел наҙлыҡта һәм гүзәлектә ҡаршылайһыбыҙ килә. Шуға ла апрель, май айҙарында экология өмәләре үткәреү, йәшәгән еребеҙҙе суп-сарҙан таҙартыу, уны йәшелләндереү беҙҙең күптәнге...\nБишбүләк ере. Башҡорт ауылдарының үткәне, бөгөнгөһө...\nНи өсөн ерле халыҡ үҙ биләмәһендә, атай-олатайҙар нигеҙендә төпләнә алмай? Аҫабалағын юғалтып, эш эҙләп, сит тарафтарға юллана? Башҡорт ауылдарының киләсәге бармы? Был һорауҙарға яуапты Бишбүләк ерлегендә эҙләргә тырышырбыҙ.\nШишмә һәм Дәүләкән райондарында яҙғы баҫыу эштәре\nЯҙғы көн йылды туйҙыра. Тап ошо мәлгә аяҡ баҫты ла инде республика. Бөгөн Башҡортостаныбыҙҙың ҡайһы төбәгенә генә күҙ һалмайыҡ, ҡыр эштәре гөрләй. Был аҙнала беҙ Шишмә һәм Дәүләкән хужалыҡтары баҫыуҙарында булып, ундағы эштәр барышы менән таныштыҡ.\nӘлшәй районының Сурай ауылы\nАуылда белем биреү системаһына етди һынауға әйләнгән оптимизация һөҙөмтәһендә, бынан бер-нисә йыл элек Әлшәй районының Сурай ауылында мәктәпте ябыу мәсьәләһе килеп тыуа. Уҡыусылар һаны тейешленән етәүгә кәм булып сыға. Шул саҡта уҡытыусылар күршеләге бәләкәй ауылдарҙан интернатта ятып район үҙәгендә, йәки Дәүләкәндә уҡырға мәжбүр балаларҙы йыйырға ҡарар итә. Балаларҙы улар йәшәргә үҙ йорттарына алып ҡайта, бушлай ҡарай. Мәктәп директоры Зәкиә...\nХәйбулла районында көслө буран эҙемтәләрен бөтөрөү\nБерҙәмлектә көс, йәғни күмәкләгән генә яу ҡайтарыр, ти халҡыбыҙ. Был бурандар күптәр өсөн оло һынауға әйләнә. Берәүҙәр юлда ҡар ҡамауында ҡалғандарға ярҙамға ашыға, икенселәре ғәрәсәткә эләккәндәрҙе үҙ йорттарына индерә, төрлө учереждение һәм ойошмалар ҡабул итә.\nХәйбулла халҡының ошондай берҙәм һәм ярҙамсыл булыуы һөҙөмтәһендә районда күп фажиғәләр иҫкәртелә.Бер яҡтан юлсылар төндө көнгә бәйләп эшләһә, икенсе яҡтан фермерҙар һәм предп...\nАрҙаҡлы шәхестәребеҙ менән ғорурланабыҙ.\nЫрымбур өлкәһенең Красная Гвардия районына ҡараған Үрге Ильяс ауылы арҙаҡлы милләттәшебеҙ Башҡортостандың халыҡ сәсәне Мөхәмәтша Буранғоловтоң тыуған ауылы булараҡ билдәле. Әҙәбиәтебеҙҙе үҫтереүгә, рухиәтебеҙҙе байытыуға ҙур өлөшө индергән арҙаҡлы шәхес менән яҡташтары ифрат ғорурлана. Үрге Ильяс ауылы халыҡ телендә Тәңес тип йөрөтөлә. Тәңестә йәшәүселәрҙең көнитмеше, урындағы халыҡты борсоған һәм ҡыуандырған ваҡиғалар тураһында ауыл староста...\nБаймаҡ районында буран һөҙөмтәләре\nРеспубликаның көньяғына быйылғы ҡыш ауыр килде. Ҡарҙың күплеге ауыл хужалыҡтарына ерҙең уңдырышлығы өсөн яҡшы булһа, ә бына ауыл халҡы өсөн бик тә көсөргәнешле.\n“Ялалов” крәҫтиән-фермер хужалығы\n“Ялалов” крәҫтиән-фермер хужалығы орлоҡ үҫтереү һәм һатыу менән шөғөлләнә. Рәсәйҙең һәм Башҡортостандың атҡаҙанған ауыл хужалығы эшмәкәре Фирҙәүес Ялалов етәкләгән был хужалыҡ төбәктә генә түгел, республикала ла киң билдәле. Үҙ ерендә тырышып эшләгән уңғандарҙың береһе, Илеш районы фермеры Фирҙәүес Ялалов менән орлоҡсолоҡ, үҙенсәлекле һәм элиталы сорт орлоҡтар етештереү тураһында һөйләшәбеҙ.\nБашҡорт ҡатын-ҡыҙҙарының боронғо биҙәүестәрен тергеҙеү\nСибай ҡалаһында йәшәүсе үткер телле сәсәниә булараҡ танылған Асия Солтан ҡыҙы Ғәйнуллина халҡыбыҙҙың ауыҙ-тел ижадын йыйып һаҡлау менән генә шөғөлләнмәй, башҡорт милли биҙәүестәрен дә эшләй.


Менән дания телефон таныштырҙы. Өлкәндәр өсөн осрашыу. Без теркәлгән. Әлеге фотоһы - Видео чат №1 - егет йәки ҡыҙ менән танышып онлайн!\nДания кешеләре менән таныштырҙы\nБыл халыҡ-ара хеҙмәте булып тора, шуға күрә төрлө илдәрҙә кеше менән аралашырға мөмкинБынан тыш, һеҙ был сайта таба, уны яратыу ғына түгел, әммә кеше менән, һеҙ уларҙы аңлай. Чатта аралашыу менән дустар, фотоһүрәттәр һәм алмашырға мөмкин булғандың барыһын да эшләү, аралашыу өсөн удовольствия. Половинка реаль кешеләр үҙ тормошондағы күп табыу мөмкин түгел, сөнки мөмкин түгел ир-егеттәр менән тәүге осрашыуға китә. Интернет-хеҙмәттәр"видео-таныштырыу"тәүҙә кешеләрҙең мөмкинлеге менән танышып, уның менән бәйләнеш урынлаштырыу, дөйөм таба киләһе осрашыу тураһында килешә һәм хатта ҡыҙыҡһынып.\nШулай уҡ был социаль селтәрҙе алмаштырырға мөмкинлек биргән үҙ-ара симпатия, был мөхәббәт уның бөтә тормош килтереүе мөмкинме менән осрашты.\nИң мөһиме, һеҙгә нимә кәрәк кешеләр менән шәхсән осрашып, уларға теләктәшлек һеҙгә, һеҙгә хәүеф һәм кире ҡағып булмай. Һеҙ уның үҙен хуплауҙарын белдерҙе, һәм әле үк башланды, кешеләр бер-береһен хуплау белдерҙе, һеҙ уның менән һөйләшә башлай. Сайтта яҙылыу мөмкинлеге булыуы, премиум-аккаунт. Шул саҡта һеҙҙең профиль араһында беренсе булып һүрәтләнә каталог эҙләй. Даими һеҙҙе сайтыбыҙҙа күрергә килеүселәр булды, тип, ярҙам һеҙҙең ҡыҙыҡһыныуҙы арттырыу. Был функцияларын һәр көн тураһында көндәлек яҙыу иҫтәлектәр яҙырға мөмкинлек бирә ресурстар иҫ киткес. Әгәр һеҙ бер нәмәне онотма, барыһы да һезгә эшләргә кәрәк, был ябай һәм яҙырға наслаждайся ваҡытта тормош барыбер матур асыла, уҡыусылар бер нисә һөйләм.\nФоторәсемдәр һәм уларға аңлатма биреү һәйбәт тәьҫораттар менән уртаҡлашып, һеҙгә дуҫтар, хатта мөмкин.\nБыл һеҙгә кеше менән яҡынлыҡ тойоу, физик яҡтан һеҙ быны ҡасан хәл түгел. Аңлайышлы һәм ябай телефон номерын реаль интуитивно сайты менән танышыу, улар менән донъя бөтә кешене берләштерә. Төрлө конкурстарҙа даими ҡатнашыу өсөн ғаризалар сайтта барлыҡҡа килә. Һеҙ ҡатнаша ала, популяр булыр өсөн, тик ябай кешеләр өсөн тауыш бирә һәм, улар, һеҙҙең фекер буйынса, еңеүсе булды. Шулай кешеләрҙең төрлө типтары була. Һеҙ танылыу ала алмай, ҡул менән эҫе сәй сынаяҡ йорт компьютер алдында ултыра. Был булыша һезгә һайларға кеше, ул һеҙгә иң яҡшы образына характеристика тап килә. Эҙләү системаһы бер нисә критерийҙарға нигеҙләнгән, шуға күрә һеҙ генә бөтөрә аласыз,"i"кешеләрҙең береһе. Әгәр һеҙ етди генә кәйеф таныша, эҙләнә, кешеләргә ярҙам итә һезгә һайларға тыш, шулай уҡ никах етди мөнәсәбәттә булды һәм уларҙы өмөтләнмәй. Әгәр кеше һин, ул үҙен түгел, бөтә тел көнөн яңғыҙлыҡта үткәреүселәр. Әгәр һеҙ етди әҙер ҡараш, кешеләр араһында кешеләргә оҡшаш табыу мөмкин түгел, әммә тирә-яҡ сезне. Әгәр һин теләгән кешеләр менән бөтә донъя поболтать.\nБыл саҡта һеҙҙең өсөн сайт."Видео-таныштырыу"- дуҫлыҡ һәм мөхәббәт, планеталар, улар һезгә ярҙам һеҙҙең барлыҡ хыялдар тормошҡа ашырыла.\nYn dyddio i blant Dating safle yn Dyddio sgwrsio\nҡатын-ҡыҙ белергә видео сайтында танышырға бушлай танышыу сайттарына теркәлдем пар видео чат ч рулетка менән ҡыҙы 18 рулетка менән телефон ч без интернета башҡа онлайн видео чат танышырға теләп иғлан интернетта танышҡан. таныш булмаған теркәлгән


Генерал Курнаков йорто — Башҡорт Википедияһы\n47°24′34″ с. ш. 40°06′24″ в. д.\nГенерал Курнаков йорто\nАдрес Новочеркасск, Атаман урамы, 28\nТөҙөүсе Семен Курнаков\nГенерал Курнаков йорто —Ростов өлкәһе Новочеркасск ҡалаһы, Атаман урамы 8—се йорт. Күп кенә тарихи документтарҙа телгә алына һәм ҡаланың иҫтәлекле урындарының береһе. Унда ғәскәр өсөн ҙур һәм мөһим тарихи ваҡиғалар үткәрелгән.\nГенерал Семен Курнаков йорто беренселәрҙән булып Новочеркасскиҙа барлыҡҡа килгән. Ул документтарҙан күренеүенсә, 1810 йылдатөҙөлгән. 1812 йылдың 10 июне менән билдәләнгән, шул заман кешеләренең әйтеүе буйынса, ҡаланың иң матур ҡоролмаларының береһе булған. Өй хужаһы йыш ҡына Новочеркасскиҙа архитектура ҡорамалары төҙөү мәсьәләләре менән булышҡан. 1817 йылдың 9 майында ошо йортта бик бай тантаналы байрам ойошторола: атамандың улы Иван Матвеевич туй үткәрә. Уның кәләше атаман Степан Данилович Ефремовтың ейәнсәре булған. 1818 йылда генерал йортонда ҡалаға батша Александр I килеү хөрмәтенә бал үткәргәндәр. Ваҡыт уҙғас бина казак Шейкин ҡулына милеккә күсә. Ул элекке генерал йортон яңынан төҙөтеп һалдыра, 1870-се йылдарҙа был бина «Европа» ҡунаҡханаһына әйләнә. Унда күбеһенсә ижади һөнәр эйәләре төшөп йөрөгән. 1930-сы йылдарҙа ҡунаҡхана студенттар дөйөм ятағына әүерелдерелә. XXI быуатта йортта Көньяҡ Рәсәй дәүләт техник университеты студенттарының дөйөм ятағы.\nБыл бейек цоколле. ике ҡатлы таш йорттоң селтәрле металл менән рәшәткәләнгән балконы һәм ҙур колонналары бар. Йорттоң алғы яғында күп һанлы тәҙрәләр. Башта өй алдында бәлкәй генә эскәмйәләр ҡуйылған майҙансыҡ булған, хәҙер уның урынында Александров баҡсаһы урынлашҡан.\nhttps://ba.wikipedia.org/w/index.php?title=Генерал_Курнаков_йорто&oldid=674556 ҡабул ителгән\nБыл бит һуңғы тапҡыр 14:43 16 апрель 2017 үҙгәртелгән.


“Китапханалар төнө-2016” Аҫҡар ауыл китапханаһында | Бурзянская Централизованная библиотечная система Республики Башкортостан\n“Китапханалар төнө-2016” Аҫҡар ауыл китапханаһында\nвт, 04/26/2016 - 11:07 | Администратор\nАҫҡар ауыл китапханаһында “Китапханалар төнө-2016» үткәрелде. Был сара йылда тиерлек үткәрелгәнгә, китап уҡыусылар ҙа, халыҡ та көтөп ала. Быйылда китапханаға кескәйҙәр ҙә, оло йәштәгеләр ҙә бик әүҙем йыйылды. Башланғыс синыф уҡыусылары араһында шашка, шахмат уйындары менән ҡыҙыҡһыныусылар өсөн ҡыҙыу ярыш ойошторолдо.\nБыйылғы кино йылына арнап китапханала «Киноларҙа - заман ағышы” исемле китап күргәҙмәһе ҡуйылды. Балалар киноның килеп сығышы , беренсе фильмдар тураһында ҡыҙыҡлы мәғлүмәт тыңланылар. Бәләкәй кескәйҙәр һәм 1-4 –се синыф уҡыусылары араһында «Минең яратҡан йәнһүрәт геройҙарым» исемле викторина үткәрелде. Йәнһүрәтте ҡарарға яратҡан балалар был уйында ла бик теләп ҡатнаштылар. Уйын аҙағында уларға уҙҙәренең ҡыҙыҡһынып ҡараған йәнһүрәттәре күрһәтелде.\nҮҫмерҙәр өсөн хәҙерге заман проблемаларын күтәргән «Туҡта һәм Уйлан!» исемле фәһемле әңгәмә үтте. Түңәрәк өҫтәл артында ойошторолған асыҡ һөйләшеү 7-11-се синыф уҡыусылары араһында бик йәнле ойошторолдо. Шулай уҡ уларға Т.Даянованың «Ышан, урман !» әҫәре тәҡдим ителде. Сөнки был повесть киләсәктә уҡыусыларға ҙур тормош юлына аяҡ баҫҡанда юғалып ҡалмаҫҡа, ысын мәғәнәһендә кеше булып ҡалырға саҡыра. Әңгәмә насар ғәҙәттәргә баш эймәй, маҡсатҡа ынтылып йәшәргә өндәне.\nҠатын-ҡыҙҙар өсөн әҙерләнгән “Матурлыҡ дәрестәрендә» һәр кем ҡуллана һәм эшләй алырлыҡ , ябай һәм файҙалы рецептар өйрәтелде. Сараға фельдшер Гөлфиә Ғәлиуллинаны ла саҡырылды. Уның ҡатын-ҡыҙ һаулығы һәм уны нисек һаҡлау хаҡында һөйләүе бик фәһемле булды.\nМәҙәниәт йорто директоры Фәрзәнә Ғәбиҙуллина « Көнсығыш бейеү серҙәре һәм уның һаулыҡҡа йоғонтоһо” тураһында һөйләп , бейеү серҙәренә өйрәтте. Оло йәштәгеләр ҙә, йәштәр ҙә ихлас күңелдән бейергә өйрәнделәр.\nСара аҙағында барыһы ла боронғо матур уйындарҙы уйнап , йырлап- бейеп күңел астылар. Кисә күңелле сәй табыны менән тамамланды.


Бөгөн Өфөгә Ҡырым Республикаһының парламент делегацияһы килде\nҠырым дәүләт советы спикеры менән Башҡортостандың Дәүләт Йыйылышы -Ҡоролтай рәйесе Өфө аэропортында уҡ осрашты. Ҡунаҡтар парламент ара хеҙмәттәшлек программаһы сиктәрендә килде. Депутаттар закондар сығарыу өлкәһендә тәжрибә уртаҡлашырға теләй. Улар өсөн бай йөкмәткеле программа әҙерләнгән. Делегация вәкилдәре республика көнөнә арналған байрам сараларында ла ҡатнашырға иҫәп тота.


"Урал" гәзите » Страница 245\n4-03-2013, 14:40 / Спорт һәм туризм\nУйын ҡунаҡтар файҙаһына тамамланды\nҮткән шәмбе Нижнее селениеның “Юность” хоккей майҙанында ҡаланың “Металлург” һәм Ѳфѳнѳң “Ветеран” хоккей командаларының дуҫтарса осрашыуы булды. Был ике команда тәүгә генә осрашмай, февраль урталарында ошондай уҡ осрашыу Ѳфѳлә уҙғайны....\n4-03-2013, 14:38 / Ауыл тормошо\nУңған булһаң - уңырһың\nШуныһы ҡыуаныслы, ауылда йәшәүселәрҙең күбеһе бѳгѳнгѳ кѳндә ғаиләләре менән мал, ҡош-ҡорт аҫрап, умарта тотоп, үҙ йүндәрен үҙҙәре күрә. Ҡайһы берҙәре крәҫтиән-фермер хужалыҡтары булдырып, эшләп йѳрѳй. Шығайҙан Сәкинә Ғаззал ҡыҙы менән Рәхмәтулла Тәфтизан улы Мәғәфүровтар ҙа 2003 йылдан бирле крәҫтиән-фермер хужалығын алып баралар....\n1-03-2013, 15:09 / Яңылыҡтар\nЧемпионға етеүсе булманы\n22-23 февралдә Бѳрйән районының Ырғыҙлы ауылында республикабыҙҙың «Башкирия» милли паркы ҡурсаулыҡтар һәм башҡа тәбиғәт парктары араһында спорт ярыштары ойошторҙо....\n1-03-2013, 15:08 / Экология\nҠоштарға ярҙам иттек\n“Тирмәкәй” балалар баҡсаһының “Бал ҡорттары” тѳркѳмѳндә “Йәйгеһен тирә-яҡта ҡоштар йырлап тороуын теләһәгеҙ, уларҙы ҡышҡыһын ашатырға кәрәк”, девизы аҫтында “Ҡышлаусы ҡоштарға ярҙам ит!” тигән экологик акцияға ҡушылып, “Иң матур тағараҡ” конкурсы ойошторҙоҡ. Унда балалар һәм ата-әсәләр ихлас күңелдән ҡатнашты....\n1-03-2013, 15:06 / Социаль ѳлкә\nСабыйҙар һѳтһѳҙ ҡалмаясаҡ\nГәзитебеҙҙең 2013 йылдың 12-се һанында сыҡҡан “Сабыйҙар һѳтһѳҙ ҡалды” тигән мәҡәләлә гәзит уҡыусыларыбыҙ һѳт ашханаһы ябылыуы мәсьәләһен күтәреп сыҡҡайны. Яңыраҡ һѳйѳнѳслѳ хәбәр алдыҡ....\n1-03-2013, 15:05 / Социаль ѳлкә\nОлоларҙы ҡайҙа уҡыталар?\nҺуңғы ваҡытта ѳсѳнсѳ быуын вәкилдәренә иғтибар артты, тѳрлѳ программалар ҡабул ителә. “Ѳсѳнсѳ быуын университеты” программаһы беҙҙә нисек эшләй һәм унда ҡатнашыу ѳсѳн ҡайҙа мѳрәжәғәт итергә” тигән һорау менән Белорет районы һәм Белорет ҡалаһы буйынса хеҙмәт һәм халыҡты социаль яҡлау идаралығы начальнигы С.Н. Твороговҡа мѳрәжәғәт иттек: - Башҡортостан Республикаһы Хѳкүмәтенең 2011 йылдың 17 майындағы 156-сы ҡарарына ярашлы, 2011-2013 йылдарға “Ѳсѳнсѳ быуын университеты” Республика программаһы раҫланды. Белорет районында программа буйынса 2011-12 йылдарҙа 1150 оло быуын гражданы уҡыу...\n1-03-2013, 15:03 / Социаль ѳлкә\nТәүәккәл экобәйге һеҙҙе кѳтә!\nМуниципаль район хакимиәте, «БелЭко» ҡала тәбиғәтте һаҡлау йәмғиәте, Экологик китапхана, Йәш натуралистар станцияһы, Тирә-яҡ мѳхитте һаҡлау йылына арнап, 2013 йылдың 25 декабренә тиклем «Атай, әсәй, мин - экологик ғаилә!» тигән конкурс үткәрә. Уның маҡсаты - халыҡта һәм үҫеп килгән быуында тыуған тѳйәккә һѳйѳү һәм патриотизм тойғоһо тәрбиәләү, тирә-яҡ мѳхитте һаҡлау менән шѳғѳлләнеүселәргә ҡарата ыңғай ҡараш булдырыу....\n1-03-2013, 15:02 / Сәйәсәт\nХакимиәттең ҙур залында муниципаль район Советының сессияһы булып үтте. Хакимиәт башлығы Миронов Владислав Геннадьевич хакимиәттең 2012 йылғы эш йомғаҡтары һәм 2013 йылда Башҡортостан Республикаһы Президентының Дәүләт Йыйылышы - Ҡоролтайға Мѳрәжәғәтнамәһендәге положениеларҙы бойомға ашырыу буйынса алда торған бурыстар тураһында доклад менән сығыш яһаны....\n1-03-2013, 14:20 / Спорт һәм туризм\nБалалар еңеү яуларға китте\nМуниципаль район хакимиәтендә VI Халыҡ-ара ҡышҡы уйында ҡатнашасаҡ балаларҙы тантаналы оҙатыу булды. Йәш спортсыларҙы муниципаль район хакимиәте башлығы урынбаҫары И.В.Пинящук, йәштәр сәйәсәте һәм спорт бүлеге начальнигы С.В.Полина ҡотланы һәм хәйерле юл, еңеүҙәр теләне....\n⇦ 1 ... 241 242 243 244 245 246 247 248 249 ... 289 ⇨


Башҡортостанда 2700 Бөйөк Ватан һуғышы ветераны яңы торлаҡ аласаҡ // Иҡтисад | новости башинформ.рф\nБашҡортостанда 2700 Бөйөк Ватан һуғышы ветераны яңы торлаҡ аласаҡ\n12:01, 28 июня 2012 Иҡтисад\nБыйыл Рәсәйҙә 36 мең самаһы Бөйөк Ватан һуғышы ветераны торлаҡ аласаҡ. Шуларҙың 2700-ө Башҡортостанда йәшәй, улар ҙа фатир һәм йорттар менән тәьмин ителәсәк.\nБР Төҙөлөш һәм архитектура буйынса дәүләт комитеты рәйесе Хәлит Мәхмүтов әйтеүенсә, республикала 2007 йылдан һигеҙ меңдән ашыу һуғыш ветераны торлаҡҡа сиратҡа баҫҡан. Ошо арала 5700 граждан торлаҡ алған.\n— Бөйөк Ватан һуғышында ҡатнашыусыларҙы торлаҡ менән тәьмин итеү мәсьәләһен күптән хәл итергә мөмкин булыр ине, әммә ветерандарҙың барыһы ла баштан уҡ иҫәпкә торманы. Шуға күрә программала ҡатнашыусылар иҫәбе даими тулылана. 2012 йылда, ай һайын, сиратта тороусылар исемлеге 200-300 кешегә арта бара, — тип билдәләне БР Төҙөлөш һәм архитектура буйынса дәүләт комитеты башлығы. – Һәр осраҡта, быйыл был программа финанс яҡтан тулыһынса тәьмин ителде, шуға ла ветерандарҙың торлаҡ мәсьәләһе хәл ителәсәк.\nТеги: төҙөлөш,социаль торлаҡ


Мәктәптәр үҙебеҙҙә үҫтерелгән йәшелсә-емеш менән тәьмин ителәсәк | ГТРК «Башкортостан» — Новости Уфы и РБ\n23 июля 2020 — 16:29 ГТРК «Башкортостан»\nБашҡортостанда етештерелгән һөт, ит ризыҡтары менән бер рәттән мәктәп ашханалары үҙебеҙҙә үҫтерелгән йәшелсә-емеш менән тәьмин ителәсәк. Республика башлығы Радий Хәбиров был хаҡта Шишмә районына эш сәфәре барышында белдерҙе. Урал климатын баҡсасылыҡ өсөн ҡулайһыҙ тип тапҡандарға ҡаршы Шишмә аграрийҙары алма уңышына нигеҙ һала. Тарихи совхоз питомнигы биләмәһендә дәртле фермерҙар киләһе 30 йылға тиклем концессион килешеү төҙөп төбәктә емешселек тармағын тергеҙеү маҡсатын ғәмәлгә ашыра. Хужалыҡ етәксеһе Рәмил Ғәлиуллин Радий Хәбировҡа 11,1 гектарҙа ултыртыған алмағас үҫентеләрен күрһәтә. Баҡсала ҡулланылған заман технологиялары сикләнгән майҙанда тиҙ арала юғары уңыш алыу мөмкинлеген бирә. Аграрийҙар етештереү ҡеүәтен арттырып Башҡортостан халҡын үҙебеҙҙә үҫкән емеш-еләк менән туйындырырға һәм төбәк тәбиғәтенә яраҡлашҡан үҫентеләр менән тәьмин итергә иҫәп тота. Интенсив һәм суперинтенсив алма баҡсаһын 2034 йылға мең гектар майҙанға киңәйтеү көтөлә. Бынан тыш хужалыҡ ҡайын еләге үҫтереүҙе яйға һалған. Инициатива федераль һәм республика субсидиялары ярҙамында бойомға ашырыла. Вице-премьер, ауыл хужалығы министры Илшат Фазрахманов белдереүенсә, субсидия биреү тәртибен баҡсасыларҙың ғәмәлдәге талаптарына ҡарап камиллаштырыу күҙ уңында тотола. Емеш-еләк питомнигы нигеҙендә компетенция үҙәге эшен ойоштороу мөмкинлеге лә ҡарала. Предприятие әле Башҡорт дәүләт аграр университеты менән селекция һәм сорт сығарыу өлкәһендә хеҙмәттәшлек итә, ә студенттар хужалыҡта практика үтә. Шишмә емеш питомнигы етештергән продукцияһын республика мәктәптәре һәм балалар баҡсаларына оҙата. Республика башлығы был ғәмәлгә ыңғай ҡарашта. Радий Хәбиров “Балалар төбәктә үҫтерелгән тәбиғи саф ризыҡтан туҡланырға тейеш”, — тип белдерҙе. Район үҙәге халҡының көнкүреше һәм ялын ойоштороу ҙа “Ауыл сәғәте”нең көн тәртибендә. Республика башлығы урындағы быуа плотинаһын тергеҙеү планын тәҡдим итә. Прооект бер юлы ике маҡсатҡа яуап бирә — беренсенән емеш питомнигын һуғарыуға һыу запасын тәьмин ителә, икенсенән халыҡ өсөн уңайлы ял өсөн йәмәғәт биләмәһе барлыҡҡа килә. Төҙөкләндереү саралары яр буйын матурлау, пляж ҡороу, балалар өсөн уйын һәм спорт майҙансыҡтары төҙөүҙән ғибәрәт. Радий Хәбиров район етәкселегенә республика башлығының йәмәғәт биләмәләрен үҫтереү буйынса советнигы менән берлектә быуа тирәһен төҙөкләндереү планын төҙөргә ҡушты. Республика Хөкүмәте яғынан иһә проектты әҙерләү һәм бойомға ашырыр өсөн ярҙам сараһы күреләсәк.


Материалы за 29.11.2017 » "Урал" гәзите\n29-11-2017, 12:08 / ---\nДәүләт Думаһы торлаҡ-коммуналь хужалыҡ квитанцияларында рекламаны тыйҙы\nДәүләт Думаһы торлаҡ-коммуналь хеҙмәттәргә түләү квитанцияларында реламаны тыйыу тураһында закон ҡабул итте. Хәҙер коммерция ғына түгел, социаль реклама ла тыйылған, тип хәбәр ителә. Документҡа аңлатмала билдәләнеүенсә, түләү документтарында реклама мәғлүмәтенең күп булыуы тураһында халыҡтан байтаҡ ялыуҙар килгән. Депутаттар фекеренсә, квитанциялағы реклама граждандарға приборҙарҙың күрһәтмәһен һәм түләү суммаһын ҡарағанда ҡыйынлыҡ тыуҙыра. Хәҙер түләү ҡағыҙында реклама булырға тейеш түгел. Өҫтәүенә ундағы мәғлүмәт йыш ҡына дөрөҫлөккә тап килеп бөтмәй. Шуға күрә түләү документында тарифтар...\n29-11-2017, 12:07 / ---\nРөстәм Хәмитов Дәүләт Йыйылышы алдында Мөрәжәғәтнамә менән сығыш яһаясаҡ\nБашҡортостан Башлығы Рөстәм Хәмитов 30 ноябрҙә республиканың Дәүләт Йыйылышы - Ҡоролтайға Мөрәжәғәтнамә менән сығыш яһай. Киләһе йылға республиканың төп документы закондар сығарыу йыйылышының пленар ултырышы сиктәрендә уҡып ишеттереләсәк. Республика Башлығының йыллыҡ Мөрәжәғәтнамәһе - ил масштабында һәм халыҡ-ара даирәлә сәйәси һәм иҡтисади реаль нәмәләрҙе иҫәпкә алыу менән яҡын киләсәккә төп үҫеш йүнәлештәрен билдәләгән мөһим документ. Башҡортостан Башлығы республиканың социаль-иҡтисади торошон, социаль йөкләмәләрҙең үтәлешен баһалаясаҡ. Мөрәжәғәтнамә төбәк тормошоноң бөтә яҡтарын – закондар...\n29-11-2017, 12:06 / ---\nӨфөлә шиғри һүҙ оҫталары билдәләнде\nӨфөлә башҡорт телен яҡлап ойошторолған үҙенсәлекле һәм сағыу «Йөрәк һүҙе» проекты тамамланды. Шиғри алыш финалында 12 пар ҡатнашты, улар араһында башҡорт телендә иң яҡшы шиғыр һөйләүселәр билдәләнде. Көсөргәнешле шиғри алыштың йомғаҡтары буйынса танылған башҡорт шағирәһе Зөлфиә Ханнанова һәм уның ҡыҙы Гүзәл Әлибаева иң яҡшы һүҙ оҫталары тип танылды. Үҙ поэмаһынан бер өҙөктө уҡып. Зөлфиә Ханнанова һәм уның ҡыҙы төп бүләкте - «Лада Гранта» автомобилен отто....\n29-11-2017, 12:05 / ---\nБашҡортостан демографик хәлде яҡшыртыу өсөн федераль ҡаҙнанан аҡса аласаҡ төбәктәр исемлегенә инде. Дмитрий Медведев тейешле бойороҡҡа ул ҡуйҙы. Финанс саралар демографик хәле насар булған төбәктәргә 2018 йылда өсөнсө йәки унан һуңғы бала тыуған ғаиләләргә ярҙам күрһәтеүҙе дауам итергә мөмкинлек бирәсәк, тиелә Министрҙар кабинеты сайтында. 2013-2017 йылдарҙа Программала дөйөм тыуым коэффициенты Рәсәй буйынса уртаса мәғәнәнән түбәнерәк булған (2016 йылда - 1,762) төбәктәр ҡатнашты, ә 2018 йылдан Программала был күрһәткес мәғәнәһе 2-нән артмаған Федерация субъекттары ҡатнаша ала....\n29-11-2017, 12:04 / ---\nРәсәй Президенты Владимир Путин беренсе бала тыуғанда йәш ярымға тиклем айлыҡ түләү булдырылыуын белдерҙе. Киләһе йыл ул уртаса 10,5 мең һум тәшкил итәсәк, тип хәбәр итә РИА Яңылыҡтар. «Тыуымға булышлыҡ итеү өсөн етеп килгән 2018 йылдың ғинуар айынан уҡ Рәсәй ғаиләләренә ярҙам итеү буйынса бер төркөм яңы саралар тормошҡа ашыра башларға тәҡдим итәм. Иң тәүҙә - беренсе бала тыуғанда һәм уға йәш ярым тулғансы айлыҡ аҡсалата түләү билдәләү», - тине Владимир Путин балалар мәнфәғәтендә милли стратегияларҙы тормошҡа ашырыу буйынса координация советы ултырышында. Түләүҙәр күләме Федерация субъектында...\n29-11-2017, 12:03 / ---\nТоғролоҡҡа ант бирҙеләр\nҠаланың хәрби иҫәп һѳнәрҙәре буйынса уҡыусылар әҙерләгән өлгөлө ДОСААФ автомәктәбендә буласаҡ хәрби шоферҙар тантаналы ант бирҙе. Сараны асып, мәктәп директоры Зәбир Шакир улы Ахибзянов курсанттарға яңы уҡыу йылында уңыштар теләне, алда рухи ныҡлыҡ, ихтыяр кѳсѳ, тѳплѳ белем, яҡшы физик әҙерлек талап иткән бик күп һынауҙар кѳтѳүе, уларҙы үтәргә әҙер булырға саҡырҙы. Унан һуң 30 курсанттан торған тәүге уҡыу взводы Ватанға намыҫлы хеҙмәт итергә, һайлаған һөнәрҙәренә тоғро булырға, курсант исемен лайыҡлы йөрөтөргә, командирҙарҙың, етәкселәрҙең һүҙен тыңларға, автомәктәп ҡағиҙәләрен теүәл үтәргә,...\n29-11-2017, 12:02 / ---\nИҫке бинаға яңы тѳҫ\nРайондың һаулыҡ һаҡлау учреждениелары ыңғай үҙгәрештәр кисереүен дауам итә. Яңыраҡ Белорет үҙәк район клиник дауаханаһының ҡала поликлиникаһында ла ремонт эштәре башланды. Был маҡсаттан республика бюджетынан 20 млн. һум аҡса бүленде. Реконструкция эштәренә ярашлы, бинаның беренсе ҡаты һәм уның тышҡы яғы тулыһынса үҙгәрәсәк. Эштәр бер нисә айға планлаштырылған. Шуға ҡарамаҫтан, ошо осорҙа дауалау учреждениеһы хеҙмәткәрҙәре тарафынан халыҡты сифатлы хеҙмәтләндереү өсөн барлыҡ саралар ҙа күреләсәк....


Умартасылыҡ серҙәре/22-се дәрес — Викидәреслек\nУмартасылыҡ серҙәре/22-се дәрес\nКүрек өсөн яныу материалы булып ҡоро ағас сөрөгө йәки йомшаҡ тоҡомло ағас хеҙмәт итә, сөнки төтөн эҫе булырға тейеш түгел. Ағас бәшмәге яҡшы һәм әкрен яна. Ул ағастың түңгәктәрендә, япраҡлы ағастарҙың олононда үҫә. Күреккә эштән сыҡҡан рамдар йәки иҫке киндер япма киҫәктәрен өҫтәү насар булмаҫ, былай иткәндә төтөн ҡорттарҙы тынысландырыусы хуш еҫлегә әйләнә. Күреккә үлгән ҡорттар эләгергә тейеш түгел, сөнки улар янғанда ҡорттарҙа ныҡ ҡуҙғыу уяна. Ҡайһы бер умартасылар ҡорттар ныҡ асыуланғанда һәм ҡуҙғығанда төтәткескә иҫке балауыҙ киҫәктәре һала, был уларҙы тынысландыра. Күрек яҡшы янһын өсөн, уны вертикаль хәлдә ҡуялар (төтөн тартыу көсәйә). Яныуҙы кәметеү кәрәк булғанда, күректе ятҡыралар. Уға үтә лә ҡоро сөрөк һалырға ярамай, сөнки уны өрҙөрткәндә күпләп осҡон сыға. Бындай сөрөктө еңелсә генә еүешләтергә кәрәк. Эш тамамланғандан һуң күректе һүндерәләр. Уның ҡапҡасын асалар, яныусы сөрөктәргә һыу ҡоялар һәм махсус соҡорға түгәләр. Күректең ҡапҡасындағы ҡором ҡырып төшөрөлә, ә тишектәре таҙартыла.\nБал ҡорттарын ҡарағанда, түбәндәге ҡағиҙәне үтәргә кәрәк: “яйлап ҡына ашыҡ”, йәғни кисекмәҫтән һәм бөгөнгө эшеңде иртәгәгә ҡалдырма, ҡорт күстәре янында ашыҡмағыҙ һәм ҡырҡа хәрәкәт яһамағыҙ. Киҫкен хәрәкәттәр һәм ашығыу ҡорттарҙы бик ныҡ ҡуҙғыта, улар ярһып, саға башлай. Ҡортто ҡыҫып үлтермәҫ өсөн бик иғтибарлы булырға, үҙеңде йыйнаҡ тоторға кәрәк. Һәр сағыу кеше менән ҡорт күсенең үҙ-ара мөнәсәбәте боҙолоуын раҫлай.\nӘгәр ҙә ҡорттарҙың асыуланыуы арҡаһында эште тамамларға форсат булмаһа, умартаны асыҡ килеш ҡалдырып китергә ярамай. Шундай халыҡ мәҡәле лә бар: “кем дә кем ҡорт сағыуына сыҙамай һәм умартаны асыҡ килеш ташлап китә, ул кеше умартасы түгел”. Быны беләһегеҙме?\nУмартасы төтөн ярҙамында бал ҡорттарын тынысландырмай, ә, йәнәһе, янғын икән тип ялған сигнал бирә. Миллиондарса йылдар буйына боронғо урманда йәшәүсе йән эйәләре булып һаналған бал ҡорттары төтөн еҫе сығыу менән оҙон юлға запас алыу өсөн балға ташлана. Ҡорһағы бал менән тулғанда ҡорт уны бөгә, ҡаяуын эшкә ҡуша алмай;\nКүректе ышаныслы тоҡандырып ебәреү өсөн ҡоро ҡайын туҙы, ә яндырыу өсөн өйәңке сөрөгө файҙаланыла;\nҠорттар — һиҙеү буйынса “чемпиондар”. Улар еҫтәрҙе кешегә ҡарағанда мең тапҡырға нығыраҡ тоя һәм айырып таный. Ҡорт бал йыйымы сығанағын эҙләгәндә сәскәләрҙең хуш еҫен бер саҡрымдан һәм унан да алыҫтаныраҡ тоя, улар араһында иң яҡшыларын белә, бал һуты барлығын һиҙә;\nҠорттар — “синоптиктар”. Ямғыр алдынан, әйтерһең дә команда буйынса, улар берҙәм рәүештә умарталарға әйләнеп ҡайта. Ғалимдар был хәлде, ямғыр йәки дауыл килер алдынан һауа бик ныҡ электр менән тула һәм ҡорттарҙың шунда уҡ статик заряды күбәйә, тип аңлата. Ул ҡорттарға умартаға ҡайтырға саҡырыусы хәүефле, ҡурҡыныслы хәл сигналы булып хеҙмәт итә.\nСығанағы — «https://ba.wikibooks.org/w/index.php?title=Умартасылыҡ_серҙәре/22-се_дәрес&oldid=19475»\nПоследний раз редактировалась 31 май 2018 в 17:30\nБыл бит һуңғы тапҡыр 17:30 31 май 2018 үҙгәртелгән.


Путин 3-тән алып 7 йәшкәсә балаларға айлыҡ түләүҙәр билдәләргә тәҡдим итте // Сәйәсәт | новости башинформ.рф\n15:29, 15 января 2020 Сәйәсәт\nФото: трансляциянан скриншот\nПутин 3-тән алып 7 йәшкәсә балаларға айлыҡ түләүҙәр билдәләргә тәҡдим итте Фото: трансляциянан скриншот\nВладимир Путин 2020 йылдың 1 ғинуарынан уҡ өстән алып ете йәшкә тиклемге балаларға айлыҡ түләүҙәр билдәләргә тәҡдим итте. Һүҙ килеме бер кешегә йәшәү минимумы дәүмәленән артмаған ғаиләләр тураһында бара. Был хаҡта дәүләт башлығы Федераль Йыйылышҡа Мөрәжәғәтнамәһендә белдерҙе. Килем түбән икән, ғаиләләр беренсе һәм икенсе балаға өҫтәмә түләүҙәр алырға тейеш. Был уртаса 11 мең һумдан ашыу. Рәсәйҙә түбән килемле ғаиләләрҙең 70-80% — балалы ғаиләләр, тине Владимир Путин.\n«Беҙҙең демографик киләсәккә туранан-тура хәүеф менән янаған киҫкен проблема бар — халыҡтың, ғаиләләрҙең күпселегенең килеме түбән. Аҙ килемле ғаиләләрҙең яҡынса 70-80% — тап балалы ғаиләләр, һеҙ быны яҡшы беләһегеҙ. Йыш ҡына, хатта ике ата-әсә эшләгән осраҡта ла бындай ғаиләнең килеме бик аҙ, — тине ул . — Ошондай түләү алыу өсөн ғариза биреү, шулай уҡ үҙеңдең рәсми килемеңде күрһәтеү зарур. Шуға иғтибарығыҙҙы йүнәлтәм, был процедураны халыҡ өсөн уңайлы һәм ябай итеп эшләргә кәрәк. Улар барыһын да сиратһыҙ һәм ҡаршылыҡһыҙ рәсмиләштерә алһын өсөн. Йәки ситтән тороп, тейешле дәүләт порталы аша».


Шүлгәнташ мәмерйәһендә дөйә һүрәте табылған\n28 Ноябрь 2017, 17:45\nБашҡортостандағы Шүлгәнташ мәмерйәһендә үҙенсәлекле рәсем – дөйә һүрәте табылған.\nБашҡортостандағы Шүлгәнташ мәмерйәһендә үҙенсәлекле рәсем – дөйә һүрәте табылған. 3-26 ноябрҙә бында Шүлгәнташ мәмерйәһендә палеолит рәсемдәрен реставрациялау буйынса халыҡ-ара экспедицияһы, алдынғы Европа реставраторы, ҡая һүрәттәрен һаҡлау өлкәһе белгесе Эдуаль Гийаме етәкселегендә Башҡортостан-Республикаһының күсемһеҙ мәҙәни мираҫ объекттарын һаҡлау һәм файҙаланыу буйынса ғилми-етештереү үҙәге һәм «Шүлгәнташ мәмерйәһе» тарихи-мәҙәни музей-ҡурсаулығы белгестәре-реставтраторҙар эшләне.\nБоронғо кешеләрҙең ҡаяға төшөргән рәсемдәре һәм башҡа һынлы сәнғәт төрҙәре Европа биләмәһенә яҡынса 40 мең йыл элек үтеп ингән боронғо ата-бабаларҙың һыҙаты тип иҫәпләнгән. Әммә бөгөн палеонтологтар һәм антропологтар һынлы сәнғәт күпкә иртәрәк, кәмендә 100 мең йыл элек барлыҡҡа килгән тип иҫәпләй. Рәсәйҙә иң билдәле боронғо һүрәт өлгөләре Шүлгәнташ мәмерйәһендә урынлашҡан.\nКүҙаллауҙар буйынса, улар мәмерйә диуарҙарына яҡынса 36 мең йыл элек төшөрөлгән. Һүрәттәрҙең күбеһе кальцит аҫтында ҡала, бер өлөшөнә юҡҡа сығыу хәүефе янай. Хәҙер Рәсәй һәм сит ил ғалимдары уларҙы өйрәнә һәм юҡҡа сығыуҙан һаҡлап ҡалыу алымдарын эҙләй. Яңыраҡ Андорранан реставраторлаусы Эдуаль Гийаме алып барған ошондай эштәр барышында ғалимдар дөйә һүрәтен тапты. Рәсемде ҡаплаған уран-торий ҡатламының анализы уны 15-37 мең йыл элек үрге палеолит заманында төшөрөлгәнен күрһәткән.\nДөйә һыны 1970 йылдарҙың аҙағынан билдәле «Аттар һәм билдәләр» полихром панноһында табылған. Ғалимдар һөйләүенсә, картина элементтарының нисек төшөрөлөүе һәм уларҙың урынлашыуы хәҙерге Францияның көньяҡ һәм Испанияның төньяҡ биләмәһендә барлыҡҡа килгән таш быуат сәнғәте йолалары менән таныш рәссамдар тарафынан һынландырылыуы хаҡында бәйән итә. Европаның был өлөшө һуңғы боҙлоҡтар башланған дәүерҙә «цивилизация сығанаҡтары»ның береһе һәм 20-37 мең йыл элек Ер шарында халыҡ ныҡ тығыҙ ултырған район булған.\nЕвропалағы ҡая һүрәттәрендә дөйөләр осрамай, уларҙы Шүлгәнташҡа яҡыныраҡ урынлашҡан Монголия һәм Игнатьев мәмерйәләрендә генә күрергә мөмкин. Был художество йолаларының Көньяҡ Урал биләмәһендә үҙаллы үҫешеүе һәм һөҙөмтәлә Францияның художество яңылыҡтары менән тығыҙ бәйләнеп китеүе хаҡында һөйләй.\nҒалимдар мәмерйәләрҙе ер аҫты залдары һәм галереялары диуарҙары йәйгегә ҡарағанда нығыраҡ ҡороғас декабрҙә өйрәнеүен дауам итәсәк. Ул һүрәттәрҙең бәләкәй генә деталдәрен асыҡларға мөмкинлек бирәсәк. Шулай уҡ белгестәр реставрациялау эшен башлар өсөн уларҙың торошон ҡайтанан тикшерәсәк.\n«Хаос залында «Аттар һәм билдәләр» һүрәттәр композицияһын реставрациялауға һәм консервациялауға 1976 йылда О.Н. Байдер экспедицияһы башлаған рәсемдәрҙе ағып төшкән, кальцит ҡатламдарынан таҙартыуҙы тамамлау инә. Эштәрҙе башҡарғанда заманса методика һәм һүрәттәрҙе ҡаплаған ҡатламды алыу техникаһы ҡулланыла. Яңы алым 1970 йылдарҙа реставраторҙар ҡалдырған кальцитты механик боҙоу эҙҙәрен бөтөрөргә, композицияның эстетик торошон ярайһы уҡ яҡшыртырға, шулай уҡ яңы һүрәттәрҙе таҙартып бөтөргә һәм уларҙың ҡушма элементтарын тулыраҡ асырға мөмкинлек бирҙе», — тип һөйләнеләр Башҡортостан Республикаһының күсемһеҙ мәҙәни мираҫ объекттарын һаҡлау һәм файҙаланыу буйынса ғилми-етештереү үҙәгендә.


Итте автолавка килтерер » Башҡортостан гәзите | Газета Башкортостан на башкирском языке\nБашҡортостан гәзите » Иҡтисад » Итте автолавка килтерер\nӨфө районының Зубов ауылында ит эшкәртеү цехы асылды. “Фермерҙарҙың ит сәнәғәте компанияһы” яуаплылығы сикләнгән йәмғиәтенең башланғысына ярашлы булдырылған был предприятие Башҡортостандың ауыл хужалығы етештергән итте ҡабул итеүгә иҫәпләнгән һәм өҫтөнлөклө инвестиция проекттарын тормошҡа ашырыуҙа һәйбәт миҫал булып тора.\n– Компанияның был проектына “өҫтөнлөклө” тигән статус былтыр апрелдә бирелгәйне, – тине республиканың иҡтисад министры Сергей Новиков завод менән танышҡанда. – Эш йүнәлеше билдәләнгән, күләм асыҡланған. Компания күрһәткестәр артынан ҡыумай, бында иң мөһиме – урындағы баҙарға йөҙ тотоу. Предприятие биш ай эсендә булдырылды. Был хатта Ҡытай эшҡыуарҙары кимәленә һәм үлсәмдәренә лә тура килеп ҡуя. Әйткәндәй, был осраҡта барлыҡ йөкләмәләр ҙә үтәлде – инвестиция буйынса ла, яңы эш урындары асыуҙа ла.\nИнвестицияның дөйөм күләме 100 миллион һумдан ашҡан, социаль йоғонтололоғо ла һиҙелерлек – 153 яңы эш урыны барлыҡҡа килгән. Компанияның генераль директоры Алексей Израйлев аңлатыуынса, әлеге мәлдә төҙөү-ҡороу эштәре тулыһынса тамамланған, ит әҙерләү, эшкәртеү һәм төрөү цехтарында ҡорамалдарҙы эшләтеп ҡарағандар. Бында айына 150 тонна һыуытылған сусҡа һәм һыйыр ите, төрлө тултырма, сосиска һәм сарделька етештереүгә иҫәп тоталар, ә йылына 1 690 тоннаға саҡлы ит һәм тултырма эшләп сығара аласаҡтар.\nӘҙер продукция “Фермер ите” сауҙа селтәрендә һатыла башлаған да инде. Бөгөнгә ошондай ун кибет эшләй. Киләһе йыл аҙағына саҡлы компания Өфөлә һәм республика райондарында 40-ҡа яҡын сауҙа нөктәһе асыуҙы планлаштыра. Шулай уҡ был продукцияны райондарға махсус автолавкалар менән алып барып һатырға ла вәғәҙә итәләр. Артабан итте урындағы сауҙа селтәрендә һәм йәмәғәт туҡланыуы предприятиеларына һатыу ҙа күҙ уңында тотола.\nБашҡортостандың аграр сәнәғәт тармағында бөтәһе 36 өҫтөнлөклө инвестиция проекты тормошҡа ашырыла. Уларҙың дөйөм инвестиция күләме 61,4 миллиард һумға етергә һәм өҫтәмә рәүештә 5,9 мең эш урыны барлыҡҡа килергә тейеш.\nБөгөн аграр сәнәғәт тармағында инвесторҙарға һалым ташламалары, сауҙалашыу үткәрмәй генә ер майҙанын ҡуртымға биреү, ҡорамалдар һатып алыуҙа субсидия бүлеү, кредит буйынса ставканы кәметеү рәүешендә дәүләт ярҙамы күрһәтелә. Бынан тыш, инвестиция эшмәкәрлеге берәмектәренә ярҙамдың яңы төрҙәре индерелә: күләме 10 миллион һумдан алып 100 миллион һумға саҡлы булған инвестиция проекттарын тормошҡа ашырған предприятиеларҙың мөлкәтенә һалым, өҫтөнлөклө проекттарҙы ғәмәлгә индереү маҡсатында төҙөлә башлаған инфраструктура объекттарын һалыуҙа сығымдың бер өлөшөн ҡаплау.


Яңы йылға ҡараш | Әбйәлил - Абзелил\nӘбйәлил - Абзелил > вәғәздәр > Яңы йылға ҡараш\n« Яңы йылды нисек үткәрергә?\nТере тарих »\nЯңы йылға ҡараш\nИхлас күңелдәребеҙ менән Аллаһ Тәғәләнең ризалығын теләп, Пәйғәмбәребеҙ салаллааһу үәс-сәләм өмәтенән булыуҙы теләп, йыраҡ һәм яҡын ерҙәрҙән йома ғибәҙәтең үтәргә килгән мөхтәрәм мосолман ҡәрҙәштәрем!\nӘссәләмүғәләйкүм үә рәхмәтуллаһи үә бәрәкәтүһү! Аллаһтың сәләме, Аллаһтың рәхмәте, Аллаһтың бәрәкәте барыбыҙғала насип булһын. Тәндәребеҙ кейемдәребеҙ кеүек пак булған шикелле, күңелдәребеҙ ҙә саф булһын. Аллаһ Тәғәлә хозурына аҡ йөҙ менән барырға Аллаһ насип итһен. Аллаһ Тәғәлә барыбыҙға ла һаулыҡ-сәләмәтлек, тыныслыҡ менән хәйерле ғүмер биреп мөбәрәк йортына килеп, ғибәҙәт ҡылырға үә доғалар ҡылышырға насип итһен. Әмин.\nӘлхәмдүллилләәһ, Яңы йылға баҫырға күп ҡалманы. Йыл һайын Яңы йыл етә башлаһа, ҡәрҙәштәребеҙ араһында ни эшләргә, нисек үткәрергә тигән ҡаңғырыш күбәйә. Мосолман кеше өсөн һәр көн ҡәҙерле, һәр минутына шөкөр итеп, һәр һулышыбыҙға тиклем Аллаһҡа шөкөрҙә булырға тейешбеҙ. Иртәнсәк кеше уянды икән: “Бисмилләәһир-рахмәәнир-рахиим“ тип торорға һәм доға уҡып: “Әлхәмдү лилләәһилләҙии әхйәәнәә бәғдә мә әмәәтәнәә вә иләйһил-бәғҫү вәннушур”. (Беҙҙе үлгәндән һуң терелтеүсе Аллаһҡа маҡтау булһын! Үлгәндән һуң терелтеү Аллаһтандыр, ҡайтыу ҙа Уғалыр), — тип, йәки был доғаны белмәгәндәргә: ”Һаулыҡ һәм сәләмәтлек эсендә тағын бер көндө башлатҡан Аллаһҡа маҡтау булһын! Беҙгә бөгөн дә хәйерҙәр һәм гүзәллектәр бирһен”- тип ҡыуаныр кәрәк. Бөгөн йәшәйбеҙ икән, ҡыуаныр кәрәк. Үлемдең артынан Ҡиәмәтең тора бит!\nБына бер-нисә көндән Яңы йыл көнө етә. Һәм Яңы йылға бәйле мәғлүмәттәрҙә ни күрәбеҙ: был мөшриктәр һәм кафырҙар байрамы, шыршы эргәһенә барһағыҙ һеҙ Аллаһҡа тиңдәш таптығыҙ һәм башҡа нәмә менән ҡурҡытып, нимәләр генә уйлап яҙмайҙар был наҙан әҙәмдәр. Фантазиялары бай инде, тик аҡыл кимәлдәре буйынса әлеге джунглилә йәшәгән ҡырағай халыҡҡа тигеҙҙер.\n«Үдғү иләә сәбиили раббикә бил-хикмәти үәл-мәүғиҙатил-хәсәнәти үә джәәдилһүм билләтин һийә әхсәнү...»\n«Күркәм булған вәғәҙҙәр, хикмәтле һүҙҙәр менән Аллаһының юлына саҡырығыҙ», тип әйтә. Ән-Нәхл (Бал ҡорттары сүрәһе), 16/125\nБыл йыл аҙағында үткәрелгән Яңы йыл мосолмандарҙыңда, христиандарҙыңда, еврейҙәрҙеңдә байрамы түгел. Боронғо халыҡта уны байрам итмәгән, сөнки ул булмаған. Ул һуңғы быуаттарҙа үҫеше алға киткән илдәрҙә иҫке йыл календары бөтөп, яңы йыл календарь көнө башланыуға ғына бәйле. Ҡайҙандыр мөшриктәрҙең байрамы тип уйлап сығарылған әкиәттәргә ышанмағыҙ. Был турала Исламда бер хәҙистә юҡ. Кемдәрҙер наҙанлыҡтан ошо байрам көнөн икенсе Аллаһҡа табыныу көнө була ул – ширк була тип ҡоттары оса. Балалар шыршы тирәһендә әйләнһә, шунда әкиттәге ҡыш бабай килеп сыҡһа, иртәнән башлап ошо балалар бөтәһе лә шул шыршығы, ҡыш бабайға табынып тик йөрөрҙәр тигән уйҙа улар. Ошо байрам көнө балалар бүләктәр алып, ял, каникул көндәрен матур итеп ултыртылған, биҙәлгән шыршы эргәһендә үткәреп шатланһа, ҡыуанған тауыштар ишетелеп торһа, кемдеңдер шул шыршыларға ут төртөп яндырғыһы килә. Мөшриктәр ағасҡа табынған тигән дәлил ҡайҙа, улар бит бынан башҡа бар нәмәне тәңре күргән һәм утҡа ла табынғандар. Шуға әлеге әкиәттәр буйынса, әгәр һеҙ шырпы яндырып газ плитәһен, йәки мейестәге усаҡты тоҡандырам тиһәгеҙ, ут яҡһағыҙ – һеҙ шул мөшриктәр рәтенә төшәһегеҙме түгелме? Икенсе яҡтан берәүҙе мөшрик йә кәфер тип ғәйепләргә бер кемдең дә хоҡуғы юҡ. Быны әйтеүсе үҙе мөшрик үә кафырға әйләнә, сөнки быға тик Аллаһ Тәғәлә генә Хаким.\n«Мән тәшәббәһә биҡаумиң фәһүә минһүм»\n«Кемдә кем теге йәки был кешеләргә оҡшарға тырышһа – ул ваҡытта ул шуларҙың берәйһелер» – тигән хәҙискә таянған булып, хәҙистең төп мәғәнәһен белмәй һәм шул ваҡытта уҡ үҙҙәре күрә алмаған халыҡтың (мөшриктәрҙең) теккән кейемдәрен кейеп, ҡояшҡа табынғандарҙың эшләгән машиналарында елдереп йөрөйҙәр түгелме? Был донъяның бар нәмәһенән файҙаланып үҙәренсә халыҡты бутап, ғилем эйәһе булып маташалар. Барығыҙ кире мәмерйәләргә тип әйтһәк: улар зекер эйәләре – суфый булып китеүҙәр ихтимал, бармаҫтар унда. Бындай бер дәлилһеҙ юҡ-бар уйлап сығарыусы-тыйыусыларға әйтер инем: боронғо ғәрәптәрҙең ыштандарын кейегеҙҙә, әйҙә дөйәләргә ултырығыҙ, тип, бәлки аҡыл ултырыр.\nУйлағыҙ әле, нисек ошо ҡырағай мөшриктәр һәр бер йылдың 365 йә иһә 366 көндән, йыл эсендә 12 ай барлығын, һәр ай 29-30-31 көндән, көн 24 сәғәттән торғанын йондоҙҙарға, айға ҡарап, ҡояштың галактикалағы әйләнешен һанап, беҙгә йыл иҫәбен еткергәндәр? Быны бит бик юғары үҫешкә эйә булған цивилизациялар ғына һанап сығара ала. Шулай булғас уларҙың аҡыл кимәле беҙҙекенән дә юғары булған бит. Шулай уҡ беҙҙән алда бер Аллалыҡҡа өндәгән 124 мең пәйғәмбәре менән юғары үҫештәге цивилизация кешеләре булмағанмы әллә? Улар әле беҙ йәшәгән донъя үҫешенә Аллаһ Тәғәлә ярҙамы менән фундамент һалғандар бит.\nБеҙ ошо әлеге иҫәп буйынса: секундына, минутына, сәғәтенә, көнөнә һәм йылына ҡарап йәшәйбеҙ. Бар булған тормошобоҙ, һәр эшебеҙ, һәр ҡулланған әйберебеҙ, булһын ул поезд-самолетмы, ҡул сәғәтеме, смартфонмы, сотовыймы, ашауыбыҙҙа, эсеүебеҙҙә, намаҙҙарыбыҙҙа ошо йылға бәйле, шуның көнөнә, сәғәте-минутына тиклем бәйле. Һәм йыл аҙағы етеп, яңы йыл башланыуҙы кем туҡтатырға маташа? Башында уй-фекере, аңы булмаған наҙан кеше генәлер.\nБайрам тигән һүҙ – ул шатлыҡ ҡыуаныс көнө. Мосолман өсөн һәр көн байрам, сөнки Аллаһ Тәғәлә ризығын һәм бәрәкәтең бирҙе был көнгә. Әлбиттә динебеҙ буйынса иң оло байрам көнө — йома көн һәм унан ҡала ике ғәйет көндәре. Ә беҙ йәшәгән йәмғиәттә аҙна һайын байрам, халыҡ кәйеф-сафала булып ысын донъяның асылын аңламаһын өсөн ҡоролған тормош был. Иблистең ғәскәре был донъяға килеүҙең маҡсатын томанлай. Ошо беҙ йәшәгән йәмғиәттең һәр бер байрамын хәрәмгә һәм хәмер эсеүгә бәйләгәндәр. Әҙәм балаһы тыуыуҙан алып ҡартайып үлгәнсе харамда ҡатнашһын тип. Әлбиттә беҙгә был оло һынауҙыр. Динебеҙгә мөнәсәбәт ыңғай үҙгәреү менән дин әһелдәре барыбер бер нәмә эшләй алмай, сөнки муллаларға власть структураһына юл ябыҡ. Илебеҙ юғары әҡләкә күтәрелмәйенсә, ил башында ултырған ағайҙар иң башлап үҙҙәре культуралы эскеләрен ташламайынса, эскегә бәйле байрамдар бөтмәҫ. Күрше Татарстанды алығыҙ – унда ауыл мәгәзиндәрендә хәмер һатылмай! Сөнки уны эсеүсе кеше юҡ. Ә беҙҙә бер генә нәмә лә эскеһеҙ үтмәй. Йәмғиәтебеҙҙе рухи яҡтан сафландырыу һәм тиҫкәре сифатарынан ҡотолоу өсөн өҫтән башлар кәрәк. Әлегә илебеҙҙә власть һәм аҡса өсөн көрәш бара икән, әхләки күтәрелеш булмаясаҡ.\nЯңы йылға килгәндә инде, һәр бер кеше үҙенә иҫәп-хисап ҡылырға тейеш: үткән йылда ниндәй изге эштәр, ниндәй насар эштәр эшләгән. Изгелектәр ҡылған булһа, уларҙы оноторға, яңы игелектәргә әҙерләнергә тейеш. Үткән йылығыҙға, үткән ғүмерегеҙгә, ҡарап, уйланып, иҫкә алып, ҡылған гонаһларығыҙға үкенеп, тәүбә итергә ярамай мы әллә? Был күберәк бушҡа Аллаһ Тәғәләнең ризалығында булмаған ғүмеребеҙ өсөн, шуны ҡайтарыр өсөн ни ҡәҙәр тырышһаҡ та, миллиондар менән мал сарыф итһәк тә, һис кемгә уны ҡайтарыу юҡ шул. Шуға ла ҡалған ғүмерҙәребеҙ хәйерле булһын тип, Аллаһтың ризалығын өмөт итеп, көндәребеҙҙе, йылдарыбыҙҙы матур ҡаршылаһаҡ була бит.\nإِنَّما الأَعْمَالُ بالنِّيَّاتِ\n«Иннәмәл әғмәлу бинниййәәт...»\n«Һәр эш ниәткә ҡарап баһалана...»\nЯңы йылды изге ниәттә хәрәм ҡатыштырмай ғына ҡаршылайһығыҙ икән ни зыян? Ялға ҡайтҡан балаларығыҙ, килгән туғандарығыҙ менән бер өҫтәл артында ултырып байрам итеү кемдең тамағына арҡыры тора.\nПәйғәмбәребеҙ ғәләйһиссәләм:«Бер-берегеҙең араһын нығытыр өсөн бер-берегеҙгә бүләктәр бирешегеҙ», тигән.\nНи эшләп ошо бүләктәрҙе бөгөн, йәки Яңы йыл көнө бирмәҫкә? Башҡа бар балалар ҡыуанғанда, һеҙҙеке мәхрүм булып торһоңмы? Бәләкәстәргә бында бүләк тапшырыусы Ҡыш бабай — ул кейенгән кеше генә тип аңлатыр кәрәк. Өлкәндәре һин белмәгәнде белә инде. Пәйғәмбәребеҙ саҙаҡаны үҙ ғәиләңдән башла тигән – был иң ҙур саҙаҡа. Бәләкәй генә бүләк бик ҙур әһәмиәткә эйә. Бар бала бүләк алғанда, һинең 3-12 йәшлек балаң шунан мәхрүм булһа, түҙ балам улар бит мөшриктәр, тип әйтәңме? Ә былай теләһә нәмә тип, бер хәҙистә лә булмаған тыйыуҙарҙы уйлап сығарыу нимәгә килтерә? Был бала үҫеп етеп ҡулдан ысҡыныр һәм ата-әсәһенә бәлә алып килер. Быға миҫалдар Сауд Ғәрәпстаныңдның король һәм принцтәр балалары. Бөгөнгө көндә улар сит ил мөхиттәренә эләгеп, бәйҙән ысҡынған эт кеүек шашып китеп, эсеп, зина ҡылып, кеше үлтереүгә тиклем барып еткәндәр. Ахыры ошо ейәнәт ҡылған ҡыҙҙарын үҙ күҙ алдарында баштарына аттырып, малайҙарының баштарын сабып өҙөүҙәрен интернеттә иркен уҡый алаһығыҙ.\nӘгәр беҙ ошо бәхет теләй торған Яңы йылда Аллаһы Тәғәлә ризалығынын өмөт итеп бөтә туғандарыбыҙҙы шатландырырға тырышып, игелек ҡылып, ситтәге туғандарыбыҙға бәхетле, уңышлы тормоштар, киләсәктә иҫәнлек-һаулыҡ менән хәйерле ғүмерҙәр Аллаһ Тәғәлә насип итһен тиһәк. Хәләл ризыҡтар менән генә балаларыбыҙ, туғандарыбыҙ, дуҫтарыбыҙ менән әҙәпле рәүештә генә мәжлес яһап, бер-беребеҙгә киләсәк йылыбыҙ өсөн матур теләктәр теләп, доғалар ҡылһаҡ, бына ошо рәүешле ҡаршылаған байрамыбыҙ ысын мәғәнәһендә хәйерле байрам буласаҡ.\nӘгәр ҙә ошо оло бәхеттәр көтә торған, ҙур уңыштар теләй торған Яңы йыл таңын, бөтә боҙоҡлоҡтоң башы булған, динебеҙ тарафынан ҡаты рәүештә тыйылған, харам ителгән, бөтә медицина ғалимдәре тарафынан уның һәр төрлө зарар килтерә торғаны иҫбат ителгән һәм әҙәм балаһын гонаһҡа төшөрә торған, аҡылды аяҡ аҫтына һалып, тапап, әҙәм балаһын хайуандан да түбән дәрәжәгә төшөрөп, урамда аунап ҡоҫоп, бысраҡтарҙа аунарға сәбәб иткән яуыз дошманы — араҡыны өҫтәл уртаһына ҡуйһаҡ, бына был байрам байрам түгел инде, был ҡайғы-хәсрәт, бәлә-ҡаза, фажиғалы, үкенесле хәлдәргә сәбәбе була торған ҡайғы-хәсрәт көнө буласаҡ. Ошондай мәжлестең аҙағы күңелһеҙ хәлдәр менән бөткәнен йыш ҡына күреп, ишетеп торабыҙ. Аҡылдарын юҡ итеп, нәфселәренә хужа була алмай ошондай насар юлда булған әҙәмдәр хаҡында Аллаһ Тәғәлә:\n«...үләә'икә кәл'әнғәәми бәл һүм әдаллү...»\n«Хайуан дәрәжәһендә, бәлки унанда насарыраҡтыр», ти. Кәртәләр сүрәһе, 7/179\nЭсмәгән кешенең ауыҙына бер ҡасанда көсләп ҡоймайҙар. Барыһында һәр кем үҙе хәл итә. Һәм дә, шатланып-ҡыуанып айыҡ байрам итәһе урынына, бер көн, бер төн эсәләр һәм аҙағы күренмәй. Нимәләр генә ҡыланмайҙар, әллә ниндәй йүнһеҙлектәргә тел-аҡыл менән дә, ҡыланыштары менән дә төшәләр. Байрам үткәс был бахырҙарҙың ҡиәфәттәре – йөҙ төҫө боҙолған, күҙҙәренең нуры бөткән, ауыҙҙарынан әҙәм тиҙәге еҫе сығып, апетиттары юғалған, ҡайһы берәүһенең күҙе күгәргән, икенсеһең ауыҙы йыртылған, әллә үҙ ара, әллә кем менән талашып-һуғышып, кейемдәре йыртылып-бысрап бөткән, һәм етмәһә ошо хәлдәренә үкенә-ҡайғыраһы урынға ошо ҡылған насарлыҡтарын батырлыҡҡа һанап: шул ҡайҙа эскәнемде, ҡайҙа йөрөгәнемде, ҡайҙа барғанымды, ҡайҙа йоҡлағанымды белмәйем, тип әйтәләр бит әле. Ә бит шул мәлдә ул ҡатынын илатҡан, бәлки һуғып та осорғандыр. Бахыр балаларҙың ҡото осоп атай-әсәйҙең эскәнен күреп ниндәй стресска төшкәнен... Шундай байрам теләйһегеҙме?\nБыл әҙәмдәр хаҡында Аллаһ Тәғәлә Ҡөръәндә әйтә: «Аллаһ тыйған эштәрҙән тыйылмай, сиктән тыш насарлыҡҡа бирелһә, яҡшы эштәрҙән йыраҡ булһа, уның бараһы урыны джәхим, тамуҡ», ти.\nАхирәттә генә түгел, был кеше әллә ниндәй бәхетһеҙлеккә осрап, донъяла уҡ әллә ниндәй ғазабтарға тарый. Кеше араһында урын таба алмай, ахыр сиктә ул бахырға донъя тар булып, үҙен-үҙе юҡ итеп, балсыҡ аҫтына барып инә.\nИслам шәриғәте, Ҡөръән һис бер ваҡыт һис бер әҙәмгә көсләп иман таҡмай, бер кемдең көсләп иманлы итәргә йәки иманһыҙ итергә хаҡы юҡ. Ислам дине, Ҡөръән шәриғәте был хаҡта һәр кемгә ҙур һайлау мөмкинлеге, ҙур хоҡуҡ биргән. Хәсрәттәренән айыға алмай юлдан яҙҙа икән – шайтан ярҙамсы, аҡылына килеп фекер йөрөтә башлаһа – Аллаһ ярҙам итәр.\nСүрә Кәһеф: فَمَن شَاءَ فَلْيُؤْمِن وَمَن شَاءَ فَلْيَكْفُرْ\n«...фәмәң шәә'ә фәлйүьмиү-үә мәң шәә'ә фәлйәкфур...»\n«Теләһә, мөьмин булһын, теләһә кәфер булһын, теләһә ышанһын, теләмәһә юҡ». Мәмерйә сүрәһе, 18/29.\nӘлбиттә, хәрәмгә ҡатнашҡан, эскенән арына алмаған кеше – ауырыу кеше. Был да Аллаһ Тәғәләнең бирелгән һынауы. Бәлки матур өгөт-нәсихәт менән тик яҡындары ярҙам итер, бәлки ярҙамды ситтән эҙләйҙер, яйлап-яйлап иман юлына баҫтырыр кәрәк уларҙы, бер ҡаршы һүҙ әйтмәй.\nҺәм Бакара сүрәһендә: لَا إِكْرَاهَ فِي الدِّينِ\n«Ләә икрааһә фид-диини»\n«Йәғни диндә көсләү юҡ». 2/256\nӘҙәм балаһына ҙур ихтыяр бирелгән, сөнки был күңелдәге нәмә. Һис бер кемдең күңеленә ни барын беребеҙ ҙә белә алмайбыҙ. Шуға ла һәр саҡ игелектә булайыҡ, яҡшылыҡ теләйек, юҡ-бар уйҙырмалар менән кешенең аңын томанламайыҡ. Күңеленә яҡынлап ҡына, әҙәп, әхләҡ менән, хәрәмдәрҙән алыҫ булып, һәр нәмәне Аллаһ ризалығы өсөн тип, Аллаһ Тәғәләнән ярҙам һорап торайыҡ.\nВаҡыт табып, бер-беребеҙ менән үпкәләшкән икәнбеҙ – бәхилләшәйек, телдәребеҙ менән, йәки нисек кенә булһа ла берәүҙе рәнйеткәнебеҙ икән – ғәфү үтенеп дуҫлашырға кәрәк. Туғандарыбыҙҙың хәлен белергә, атай-әсәйҙәребеҙ бар икән, хәтерҙәрен табырға, доғаларҙа иҫкә алырға тырышайыҡ, үлгәндәр икән, — уларға изге доға ҡылайыҡ. Йә Раббым, атай-әсәйемде ярлыҡа, тип. Аллаһынан уларҙың мәғрифәт ҡылыуын, ярлыҡауын һорайыҡ.\nМөхтәрәм йәмәғәт! Беҙҙең күбебеҙҙең ғүмерҙәре ахырына еткән, бөгөн бар, иртәгә юҡ. Ҡалған ғүмерҙәребеҙҙе һәр ваҡыт, һәр урында сабырлы һәм күркәм холоҡтар менән, үпкәләшеп хәтерен ҡалдырған кешеләребеҙ менән бәхиләшеп, өлфәт, мөхәббәт, дуҫлыҡ, татыулыҡ ғүмер менән итеп, Аллаһ Тәғәлә хозурына аҡ йөҙ, камил иман менән барырға насип итһен.\nЭта запись написана автором Назир Сабитов, 26.12.2019 в 00:25, и размещена в категории вәғәздәр. Следите за ответами на эту запись с помощью RSS 2.0. Вы можете написать комментарий или разместить обратную ссылку на своем сайте.


Үлем кәмей, тыуым арта » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Үлем кәмей, тыуым арта\nҮлем кәмей, тыуым арта 06.03.2019 // Йәмғиәт\n“Бөгөнгө үҙгәрештәрҙе күрмәү мөмкин түгел”, ти балтастар.\nРеспублика Башлығы вазифаһын башҡарыусы Радий Хәбиров эшкә килгән көнөнән һаулыҡ һаҡлау тармағын яңы дәрәжәгә күтәреү бурысын ҡуйҙы. Дәүләт Йыйылышы – Ҡоролтайға Мөрәжәғәтнамәһендә сәләмәтлек һаҡлауҙың төп йүнәлеш булып ҡаласағына баҫым яһаны.\nМедицина тармағына иғтибар арта\nЙыл аҙағында федераль программаларға ярашлы һаулыҡ һаҡлау учреждениеларына, шул иҫәптән беҙҙең үҙәк район дауаханаһына, ике “Ашығыс ярҙам” машинаһы тапшырылыуы – ошо үҙгәрештәрҙең асыҡ миҫалы.\nҺуңғы йылдарҙа райондың һаулыҡ һаҡлау эшмәкәрлеге медицина ярҙамының сифатын яҡшыртыуға, үлем осраҡтарын кәметеүгә, кадрҙар сәйәсәтен камиллаштырыуға, кешеләр араһында сәләмәт йәшәү рәүешен пропагандалауҙы үҫтереүгә йүнәлтелде.\nБалтас халҡына үҙәк район дауаханаһы, поликлиника, көндөҙгө стационар, дүрт ауыл табип амбулаторияһы һәм 39 фельдшер-акушерлыҡ пункты медицина ярҙамы күрһәтә. Үҙәк район дауаханаһына уҙған йылдың ноябрь айынан Айҙар Хаматов етәкселек итә. Яҡташтарының оло хөрмәтен яулаған, дауахананы яңыртыуға ҙур көс һалған, үҙенә лайыҡлы алмаш әҙерләгән элекке баш табип Арсен Ғариповҡа рәхмәт әйтә йәш етәксе.\n2018 йыл башында райондың дауалау-иҫкәртеү учреждениеларында 282 белгес эшләһә, йыл аҙағында уларҙың һаны 304 кешегә еткән. Табиптар коллективы сағыштырмаса йәш. Һуңғы өс йылда районға 11 белгес эшкә ҡайтҡан, уларҙың дүртеһе – күрше райондарҙан, береһе – Өфө ҡалаһынан. Алты белгес “Ауыл табибы” программаһына ярашлы – берәр миллион һум, алты фельдшер “Ауыл фельдшеры” программаһы буйынса 500 мең һум күләмендә дәүләт ярҙамы алған.\n– Һуңғы йылдарҙа һаулыҡ һаҡлау системаһында яҡшы яҡҡа һиҙелерлек үҙгәрештәр күҙәтелә. Медицина тармағының күп төрлө йүнәлештәре ойошторолдо, киң һәм тар белгестәрҙән юғары квалификациялы медицина ярҙамын барлыҡ пациенттар файҙалана алырлыҡ маршрут булдырылды, – ти Айҙар Рәлиф улы.\nҮҙәк район дауаханаһында ауырыуҙарға тәүлек әйләнәһенә дауаланыу өсөн 72 урын бүленгән, 40 урынға иҫәпләнгән көндөҙгө стационар, тәүлегенә 340 кешене хеҙмәтләндереү мөмкинлеге булған амбулатор поликлиника (ауыл табиплыҡ амбулаторияларын һәм ФАП-тарҙы индереп) эшләй.\nТырышлыҡ һөҙөмтә бирә. Һуңғы йылдарҙа үлем осраҡтарының 6–10 процентҡа тотороҡло кәмеүе күҙәтелә. 2018 йылда тыуым бер аҙ арта төшкән. Әсәләр үлеме теркәлмәгән. Уртаса ғүмер оҙонлоғо – 71,6 йәш. Былтыр эшкә һәләтле йәштәгеләргә өҫтәмә диспансерлаштырыу үткәрелгән, быйыл да был эш дауам итәсәк.\nМатди-техник базаны нығытыу буйынса ҙур эш башҡарылған. Диагностика бүлегендә аппаратуралар, стационарҙа йомшаҡ йыһаздар яңыртылған; ашығыс медицина ярҙамы күрһәтеү бүлеге “03” бәйләнеше буйынса саҡырыуҙар ҡабул итеү ҡорамалы, шул иҫәптән, IP-телефония һәм һөйләшеүҙе яҙҙырыу яйланмаһы менән йыһазландырылған. 39 ФАП заманса кәрәк-яраҡ, механик тонометрҙар менән тулыландырылған. Поликлиникала йылылыҡ, һыу менән тәьмин итеү һәм һыу сығарыу системалары капиталь ремонтланған. Медицина ярҙамын һәр кешегә уңайлы итеү маҡсатында, “Һаҡсыл регистратура” программаһына ярашлы, ҙур ремонт үткәрелгән. Һәйтәк, Ҡарыш, Түбәнге Һикеяҙ ауыл табиплыҡ амбулаториялары юғары тиҙлекле интернетҡа тоташтырылған; үҙәк район дауаханаһында мәғлүмәт һәм күргәҙмә стендтар тулыһынса яңыртылған.\nАуырыуҙарға уңайлы булһын өсөн\nРайон поликлиникаһында анализ тапшырыу эше яйға һалынған. Хәҙер ауырыуҙар уларҙы иртәнге сәғәт 11-гә ҡәҙәр генә түгел, ә көндөҙгө сәғәт 3-кә, кисектергеһеҙ осраҡта сәғәт 5-кә ҡәҙәр тапшыра ала. Граждандар ҡулында һаҡланған утлы ҡоралға лицензия алыуға, наркотиктарға анализ үтеү өсөн балтастар Өфө ҡалаһына йөрөргә мәжбүр булды, ә былтырҙан был анализ да Балтас үҙәк район дауаханаһында эшләнә. Маты, Тутағас ауылдарында модулле, Штәнде ауылында стационар ФАП-тар асылыуын халыҡ һөйөнөп ҡабул итте.\nҮҙәк район дауаханаһына юлдары төшкән пациенттар бындағы ремонт эштәренә иғтибар итмәй ҡалмағандыр. Шулай уҡ ике фельдшер-акушерлыҡ пунктында ремонт эшләнгән, гараж түбәһе ремонтланған. Үҙ аҡсаларына һәм Мотлаҡ медицина страховка фонды иҫәбенә 25 компьютер, шул ҡәҙәре принтер, күп функциялы биш яйланма, водителдәрҙең спиртлы эсемлек ҡулланыуын асыҡлау өсөн алкоголь парҙарын анализлау ҡорамалы алынған. Пациенттарҙың электрон яҙылыу аша ҡабул ителеүе поликлиникала, стационарҙа сираттарҙың бөтөүенә, медицина ярҙамының һәр кеше файҙаланырлыҡ булыуына юл аса.\nМобиль фельдшер хеҙмәте индерелеүе күп ҡыйынлыҡтарҙы артта ҡалдырҙы. Медицина хеҙмәткәре булмаған ауылдарға көн һайын белгестәрҙең сығыуы ойошторола.\nБында гериатрия ярҙамы күрһәтелә\nРеспубликала беренселәрҙән булып Балтаста халыҡҡа гериатрия ярҙамы күрһәтелә башланы. Әйтеүебеҙсә, үҙәк район дауаханаһында былтырҙан “Һаҡсыл регистратура” тигән яңы пилот проекты тормошҡа ашырыла. Илдең күп төбәктәрендә ғәмәлгә индерелгән яңы проект, ниһайәт, Балтасҡа ла килеп етте. Табиптарға яҙылыуҙы шәфҡәт туташтары Зөбәйҙә Шәмсетдинова һәм Гөлназ Хәйруллина алып бара.\n– Полис буйынса терминал ярҙамында ла барлыҡ белгестәргә яҙылып була, – ти өлкән шәфҡәт туташы Әлфиә Мөғәллимова.\nБелгестәр әйтеүенсә, яңы проектты ғәмәлгә индереү регистратураға, табиптар кабинетына сират көтөүҙе ҡыҫҡартыуға килтергән.\nҠалтасы районы һылыуы Гөлнара Фәндәвис ҡыҙы хеҙмәт юлын Балтас үҙәк район дауаханаһында участка терапевы булып башлаған. 6-сы Түбәнге Һикеяҙ участкаһында 18 йәштән өлкән ике меңгә яҡын кеше ошо аҡ халатлы ҡарамағында. Ул аҙнаның билдәләнгән бер көнөндә ауылдарҙа ҡабул итеү ойоштора.\n– Участкала I төркөм инвалиды, Бөйөк Ватан һуғышын үткән ветеран, тол ҡалған яугир ҡатындары, “ҡыҙыу нөктә”ләрҙе үткән биш ир-егет йәшәй. Урынында ятҡан инвалидтар ҙа бар, – ти Гөлнара Миңнуллина. – Балтас халҡы мине үҙ ҡыҙылай ҡабул итте. Эшемде яратам. Коллектив татыу, халыҡ менән аңлашып эшләргә була...\nУчастка терапевы Мальвина Шәйхетдинова, гериатр Дилара Гәрәева һәм Ләлә Гәрәева, Фәйрүзә Хәмәдуллина, Эрнст Кәримов, Гүзәл Маликова, Рәмилә Сиражетдинова, Луиза Хажимуллина, Резеда Саҙретдинова кеүек тырыш, балтастар хөрмәтен яулаған табип һәм шәфҡәт туташтары кешеләр һаулығы һағында тора бөгөн.


«БЫЛ КӨН БАРЫБЫҘ ӨСӨН ДӘ ҠӘҘЕРЛЕ» » «Йәшлек» гәзите\nГазета "Йәшлек" » Йәмғиәт » «БЫЛ КӨН БАРЫБЫҘ ӨСӨН ДӘ ҠӘҘЕРЛЕ»\n09.10.2010 «БЫЛ КӨН БАРЫБЫҘ ӨСӨН ДӘ ҠӘҘЕРЛЕ»\nЛуиза ДӘҮЛӘТШИНА, Баймаҡ районының үҙәкләштерелгән китапханалар селтәре директоры:\n– Республика көнө, асылда, Башҡортостан халҡының иң ҙур байрамы, тигән ҡараштамын. Һуңғы йылдарҙағы яҡшы үҙгәрештәр хаҡында әйтмәксемен. Китапханасы булараҡ, ваҡытлы матбуғатта, башҡорт нәшриәтендә булған үҙгәрештәрҙе билдәләмәү мөмкин түгел. Һуңғы йылдарҙа Башҡортостан «Китап» нәшриәте барыбыҙҙы ла яңынан-яңы китаптар менән шатландыра. Дини тәрбиә, әхлаҡ, арҙаҡлы шәхестәребеҙ – быларҙың барыһы ла нәшриәтебеҙ тарафынан иғтибарһыҙ ҡалдырылмай. Шулай уҡ гәзит-журналдарыбыҙ ҙа уҡымлы материалдар менән тулы – «Башҡортостан ҡыҙы», «Шоңҡар», «Ағиҙел» журналдары, «Йәшлек», «Киске Өфө» гәзиттәрен күҙ уңында тотам.\nШулай уҡ Шәжәрә байрамдары, йәштәр өсөн мәҙәни сараларҙың даими уҙғарылыуы яҡшы. Әлбиттә, эсте бошорғос күренештәр ҙә күп был тормошта. Әммә иң әһәмиәтле байрамыбыҙ – Республика көнөнә барыбер яҡшы кәйеф-өмөт менән бағам һәм башҡаларға ла шуны теләйем. Байрам менән!\nӘмир СӘЙҒӘФӘРОВ, Баймаҡ районының һәм ҡалаһының почетлы гражданы:\n– Башҡорттоң бөтә тарихы быуаттар буйы үҙаллылығын, динен, мәҙәниәтен – үҙенең булмышын яҡлау, һаҡлап алып ҡалыу өсөн көрәш менән һуғарылған. Батырша яуы, Алдар Иҫәкәев ваҡытындағы ихтилалдар, унан ҡала Октябрь революцияһынан һуңғы Бөрйән-Түңгәүер ихтилалы – быларҙың барыһы ла тап беҙҙең Бөрйән ырыуы башҡорттарына, Баймаҡ ерлегенә бәйле ирек өсөн көрәш тарихы биттәре. Тотош Башҡортостанды алһаң, һанап сығыуы оҙаҡ булыр.\nБынан егерме йыл элек, үҙаллылыҡты яҡлап митингыла ҡатнашырға тип йөҙ кешене йыйып, Өфөгә юлландыҡ. Барһаҡ, берәүҙән дә фарман көтөп ятмаған баймаҡтар – йәмғеһе алты йөҙҙән ашыу йәш-елкенсәк, ҡарт-ҡоро митингыла үҙаллылыҡ талап итеүселәрҙең алғы сафында тора ине. Шуға ла Республика көнө беҙҙең өсөн әһәмиәтен юғалтмай, киреһенсә ҡәҙерлерәк, ғәзизерәк булып ҡала бирә.


Мосолмандар Ҡорбан байрамын билдәләй\nБашҡортостандан Сәғүд Ғәрәбстанына юлланған мосолмандар әле Минә ҡалаһында. Мөхәммәт пәйғәмбәр өммәтенән булған хажиҙар Ҡорбан байрамын ҡаршыларға әҙерләнә. Бөгөн улар Ҡәғбәгә барасаҡ. Был турала Борайҙың беренсе мәхәлләһе хәҙрәте Ришат Әсләмов хәбәр итте.\nМәккәлә Башҡортостандан ике йөҙ илле самаһы мосолман ислам динен тотоусоларҙың төп бурыстарының береһе – хаж ғәмәлен үтәй. Уларҙың барыһы ла үҙҙәрен яҡшы тоя. Ришат хәҙрәт әйтеүенсә, ихрам ҡылыу ҙа тамамланыу алдында.\nБашҡортостанда йәшәүсе мосолмандарҙы Ҡорбан байрамы менән президент Мортаза Рәхимов та тәбрикләне.\nБыл изге байрам -мосолман донъяһында ҙур урын алып тора. Ул рухи таҙалыҡ, диндарҙарҙың әхләҡи нигеҙҙәрен нығытыу, дини һәм мәҙәни йолаларҙы ихтирам итеү билдәһе тине президент. Ул шулай уҡ дәүләттең дини ойошмалар менән хеҙмәттәшлеге һөҙөмтәһендә республикала рухи-әхләҡи ҡиммәттәрҙе нығытыу, боронғо йолаларҙы тергеҙеү, милләт-ара һәм конфессия-ара мөнәсәбәттәрҙе камиллаштырыу менән бәйле ыңғай үҙгәрештәр барлығын да әйтеп үтте. Республика мосолмандары башҡа дини конфессиялар менән берлектә тыныслыҡ һәм татыулыҡты, үҫеп килгән йәш быуында тыуған илгә, хеҙмәткә һөйөү тәрбиәләүгә тос өлөш индерә\nтине үҙ ҡотлауында Мортаза Рәхимов.


Материалы за Ноябрь 2008 года » Страница 15 » Архив газеты "Йәшлек"\nБер ҡаҙ 1500 һум тора Иҡтисад\nКөҙгө уңыш йыйылды, хәҙер инде йәшелсәләргә тотороҡло хаҡ ҡуйырға, ҡайһыһының уңып, ҡайһыһы уңмауы хаҡында һығымталар яһарға мөмкин.\n«Йәшлек» гәзите Өфөнөң Үҙәк баҙарындағы хаҡтар миҫалында баш ҡалалағы хаҡтар менән таныштырыуын дауам итә. Ит һәм йәшелсәләр менән һатыу итеүселәр әйтеүенсә, әлегә уларҙың тауарын һатып алыусылар аҙыраҡ икән. Бөтәһенә лә гөрләп үтеп киткән йәрминкәләр «ғәйепле» – халыҡ «беренсе ҡулдар»ҙан ауыл хужалығы тауарҙарын күпләп алып ҡалған.\nТүбәндәге таблицала хаҡтар 1 килограмм аҙыҡ-түлеккә, 4 июлгә һәм 31 октябргә ҡарата бирелә.\nавторы: admin | 1 ноября 2008 | Фекерҙәр (0) | Тотош уҡырға\nӨфөлә – Ырымбур башҡорттары Яңылыҡтар\n7 – 9 ноябрҙә Өфөлә киң мәҙәни-мәғрифәт сараһы – Ырымбур башҡорттарының мәҙәниәт көндәре үтәсәк.\nБыл көндәрҙә Башҡортостандың баш ҡалаһына ҙур делегация киләсәк. Уның составына Ырымбур, Ҡыуандыҡ, Орск, Медногорск ҡалаларынан, өлкәнең Красногвардейск һәм Александровск райондарынан дәүләт власы органдары вәкилдәре, ғалимдар, эшҡыуарҙар, спортсылар һәм билдәле ижади коллективтар ингән.\nҠунаҡтарҙың программаһында ҡыҙыҡлы мәлдәр күп буласаҡ. Мәҫәлән, БР Милли музейында «түңәрәк өҫтәл» үтәсәк; Башҡорт дәүләт филармонияһы фойеһында декоратив биҙәү-ҡулланма сәнғәте, халыҡ кәсебе изделиелары, айырым алғанда, данлыҡлы Ырымбур дебет шәле күргәҙмәләре; кулинар изделиелар, китаптар һәм аудио продукцияһының күргәҙмә-сауҙаһы ойоштороласаҡ.\nКүркәм йолаға әүерелгән сарала ғаилә усағын дөрләтеп яндырып тороусы, биш һәм унан да күберәк балаға ғүмер бүләк итеүсе 50 әсә БР Президенты Мортаза Рәхимовтың ҡулынан юғары награда алды. «Әсәлек даны» миҙалын тапшырып, Мортаза Ғөбәйҙулла улы республикала күп балалы ғаиләләрҙең һәр саҡ иғтибар үҙәгендә булыуын һәм уларға, матди ярҙамдан тыш, өҫтәмә дәртләндереү саралары ла барлығын билдәләне. Мәҫәлән, туғыҙ балалы ғаиләләргә дәүләт бушлай автомобиль бүләк итә. Президент яҡын киләсәктә һигеҙ бала тәрбиәләүсе ғаиләләргә лә бындай транспорт сараһы тапшырыла башланасағы тураһында хәбәр итте.\nХалыҡтар берҙәмлеге көнө менән! Яңылыҡтар\nБыл байрамдың тамырҙары тәрәндә. Дүрт йөҙ йыл самаһы элек, 1612 йылдың 4 ноябрендә, төрлө дин, милләт һәм ҡатлам кешеләре, бергә тупланып, халыҡ-ара ыҙғыш һәм болғаныштарға сик ҡуйып, Ватаныбыҙҙы сит ил баҫҡынсыларынан ҡотҡарҙы. Ул көндәр ваҡиғалары Рәсәй дәүләтен тергеҙеү һәм нығытыу, милли татыулыҡ һәм йәмғиәт берҙәмлеге символына әүерелде. Был көндө беҙ ҡатмарлы, ауыр һынауҙарҙа Тыуған илен һаҡлаған күп милләтле Рәсәй халҡының, бөтә быуын кешеләренең берҙәмлеген һәм ватансылығын хөрмәтләп иҫкә алабыҙ.\nБылтыр республика бөтә ил менән бергә Башҡортостандың үҙ ирке менән Рус дәүләте составына инеүенең 450 йыллығын билдәләне.\nКире ҡайтырға << 1 6 7 8 9 10 11 12 13 14 15 >> Киләһе бит


Эшҡыуарлыҡ дилбегәһе ҡулдан ысҡынырмы... » "Урал" гәзите\nҠасандыр ҡайһы бер ойошма-предприятиелар ябылып, колхоз-совхоздар тарҡалғас, эшһеҙ ҡалғандарҙың иртәгәһе көнгә ышанысы кәмеп, дәрте һүнеп ҡалғандай булғайны. Тормошобоҙға эшһеҙлек, аҡсаһыҙлыҡ проблемалары килеп инеү менән кемдер ауырлыҡтан сығыу юлын эҙләне, икенсе береһе тормош һынауына бирешеп, юғалып ҡалды. Ә хәленән килгәндәре, булдыра алғандайҙары иһә бизнес өлкәһендә үҙ бәхетен һынап ҡарарға йөрьәт итте. Ауылдарҙа таҡта ярыу, икмәк бешереү цехтары һәм төрлө көнкүреш хеҙмәттәре күрһәтеү буйынса эшҡыуарҙар барлыҡҡа килеп, һүнеп барған тормошҡа йәм инеп ҡалғандай булды. Шул ваҡыттан алып, бәләкәй һәм урта эшҡыуарлыҡты үҫтереү программаһына ярашлы, шәхси эшҡыуар тигән термин ҡулланылышҡа инде.\nҮҙ эшен башлағандарҙың ҡайһы берҙәре сослоғо, тырышлығы менән килем алыуға ирешеп, башҡаларға ла аҡса эшләү мөмкинлеге бирһә, икенсе берәүҙәре әллә ни уңышҡа ирешә алмаһа ла, бөтөнләй эшһеҙ, бер тин аҡсаһыҙ урамда тороп ҡалмаҫ өсөн генә эшҡыуарлыҡ йөгөн тартырға мәжбүр булды. Нәҡ бына шул ваҡытта, үҙ граждандарының социаль хәлен яҡшыртыу, уның матур киләсәге өсөн дәүләттең, йәмғиәттең һәм бизнестың бер ҡарарға килеп, үҙ өҫтөнә яуаплылыҡ алыуы талап ителде лә инде. Ошо йәһәттән илебеҙҙә бизнесты үҫтереү, эшҡыуарҙарға ярҙам күрһәтеү, был өлкәләге административ барьерҙарҙы бөтөрөү буйынса тѳрлѳ алымдар ҡулланылып, саралар үткәрелә башланы. Әленән-әле Хөкүмәт программалары ҡабул ителә, семинарҙар, “түңәрәк өҫтәл”дәр ойошторола, эшҡыуарҙарҙың хоҡуғын яҡлау буйынса тулы хоҡуҡлы вәкиллек булдырыла. Шул сәбәптәнмелер, бизнесмендарҙың бөгөн ниндәйе генә юҡ. Әлеге ваҡытта Рәсәйҙә тѳрлѳ тармаҡта эшләгән яҡынса 15 миллион шәхси эшҡыуар бар тип иҫәпләнә.\nБѳгѳн бѳтә ерҙә лә барған үҙгәрештәр еле был ѳлкәне лә ситләп үтмәне. Үҙ кѳнѳн үҙ тырышлығы менән күрергә теләүселәрҙең юлында ла кәртәләр үҫеп сыҡты. Пенсия һәм Мотлаҡ медицина страховкалау фонды иғәнәләренең ҡапыл үҫеүе бәләкәй эшҡыуарлыҡтың меңәрләгән вәкилен һайлау алдына килтереп терәне. Килемдән алынған һалымға хаҡтарҙың бер туҡтауһыҙ үҫеүе лә эшҡыуарҙарҙың дәртен бѳтѳрә, кеҫәһенә һуға, сѳнки эшҡыуар тип ҙурҙан ҡуптарып әйтһәк тә, күптәрҙең килеме һалым, взностар ҡаплауҙан һәм арендаға түләүҙән артмауы, ә үҙ кеҫәләрендә сәй-шәкәрлек кенә ҡалыуы ла билдәле. Бындай боролош күптәрҙе “күләгәле” бизнесҡа китергә, йә иһә бѳтѳнләй бизнесын һатырға мәжбүр итте. Был мәсьәлә буйынса һүҙ ҡуйыртһаң, шуныһы ғәжәпкә ҡалдыра, ҡайһы бер эшҡыуарҙар үҙ эшен рәсми теркәүҙән алып, күләгәлә эшләй башлаһа, дәүләткә ниндәй файҙа була һуң?\n15 йыл Үҙәк баҙарҙа кейем-һалым һатыусы Альбина.\n- Һалым, взностар артыуы артабан да эшләүгә юлды яба. Мин ҙур килемле эре эшҡыуар түгел. Башҡаса эш булмағандан, сараһыҙҙың кѳнѳнән баҙарҙа торам. Түләүҙәр артыуы кѳрсѳккә килтереп терәй. Аренда ѳсѳн, файҙаланған коммуналь хеҙмәттәр ѳсѳн генә лә 12 меңдән ашыу түләйем. Ә бит бынан тыш үҙемдең ипотека, фатир ѳсѳн түләүҙәр бар, баланы уҡытырға, ашатырға кәрәк. Күптәр эшен ташланы, бутиктарҙың күбеһе буш тора. Яҡын танышымдың үҙ бѳҙрәханаһы бар ине. Ул да эшен япты, сѳнки килем сығымды ҡапламай. Хәҙер ул клиенттарын ѳйѳндә ҡабул итә. Тѳрлѳ түләүҙәр булмағас, күрһәткән хеҙмәте ѳсѳн осһоҙораҡ та ала, шуға күрә уға килергә теләүселәр һаны тағы ла күбәйә тѳштѳ.\nСәкинә Мәғәфүрова, КФХ. Шығай ауылы.\n- Һалымдың ҙур, взностарҙың артыуы сәбәпле, үҙ эшебеҙҙе яптыҡ. Һѳт, ҡаймаҡ һатып ҡына ул тиклем түләп булмаясаҡ. Улай булһа, эшләгәнебеҙ үҙебеҙгә лә ҡалмаясаҡ. Сығымдар үҙен аҡламай. Быйыл, етмәгәс, бесәнде лә ѳҫтәп һатып алырға тура килде, яғыулыҡҡа кѳндән-кѳн хаҡ арта. Шәхси эшҡыуар булыу ѳсѳн кеҫәнән аҡса сығарып, әллә күпме йүгерергә, документтар йыйырға тура килгәйне, эште япҡанда ла түләмәйенсә булманы. Хәҙер һѳт ризыҡтарын да таныш-тоноштарға ғына һатырбыҙ, йә башҡа кеше аша һаттырырбыҙ инде.


Табынғаны - китап һәм теүәллек » "Урал" гәзите\nҠала мѳхитендә милли үҙаңды үҫтереү һәм һаҡлап алып ҡалыу ѳсѳн шарттар бармы һәм, әгәр булһа, уны кемдәр тыуҙыра? Һорау ҡатмарлы түгел, әммә бѳгѳнгѳ заман технологиялары яҡтылыҡ тиҙлегендә үҫешеп, халыҡ хужалығының, уҡыу процесының бѳтә киңлектәрен яулап алған осорҙа әсә телен үҫтереү генә түгел, уны һаҡлап алып ҡалыу, аралашыу, балаларҙы ѳйрәтеү, йәштәрҙе ылыҡтырыу бик ҡатмарлы. Милли сәнғәт, туған телде үҫтереү кѳн үҙәгендә торған 90-сы йылдарҙа Белоретта ла башҡорт балалар баҡсаһы, башҡорт гимназияһы, Дауыт Юлтый исемендәге башҡорт китапханаһы асыу оло ваҡиға булып иҫтә ҡалды.\nКитапханалар ҙа хәҙер ниндәйҙер бер йүнәлеш буйынса эшләй. Д.Юлтый исемендәге модель китапхана тыуған яҡты ѳйрәнеү буйынса эш алып бара.\nӘлегәсә Флүрә Абдулхай ҡыҙын китапхана оҫтабикәһе, хужабикәһе итеп кенә белдек. Кем ул Флүрә Абдулхай ҡыҙы, ҡайҙан ул, теүәллеге, бѳхтәлеге, матурлыҡты, тыуған яғын яратыуы, сәйәхәтсе булыуы, ябай ғына ҡәләм оҫтаһын, башҡа һѳнәр оҫталарын мәртәбәле лә, үҙ-үҙен ихтирам итерлек итеп кисәләр ойоштороу һәләте ҡайҙан баш ала икән? Флүрә Абдулхай ҡыҙы 1961 йылдың мул уңышлы август айында Бѳрйән районының Брәтәк ауылында ғаиләлә дүртенсе бала булып тыуған. Әсәһе Рәшиҙә Сәлмән ҡыҙы һәм атаһы Абдулхай Абдрахман улы Ниғәмәтуллиндар икеһе лә сығыштары менән Ишембай районынан булған.\nРима апайы, Рәис, Әлфир ағайҙары, Рим, Дим ҡустылары менән улар бала саҡтағылай дуҫ һәм татыу йәшәй. Ағайҙары ғаиләләре менән, ҡустыһы Дим дә әсәйҙәре менән Бѳрйәндә йәшәй. Әсәйҙәре ауылда башҡа эш булмағас, мәктәптә йыйыштырыусы булып эшләп хаҡлы ялға сыға. Атайҙары 18 йыл элгәре ҡаты ауырыуҙан вафат булып ҡалған.\nФлүрә бәләкәй сағынан шуҡлығы, отҡорлоғо, бер нәмәнән дә ҡурҡмауы менән айырылып тора. Бер генә яҡтан да ул ағайҙарынан ҡалышмай. Флүрә ѳйҙә ҡалһа, ҡайтыуҙарына ѳй эсе, ихата ялт итер, ѳҫтәлдә ниндәйҙер тәмле аш, әҙер мунса кѳтѳрѳн белә улар. Тиктормаҫ ҡыҙ мѳғжизәле Бѳрйән тәбиғәтенең бер күҙәнәге итеп тоя үҙен. Мул һыулы Нѳгѳш йылғаһында балыҡ тотоп, һыу инеп, муйыл тиреп, һәр урман тѳпкѳлѳн, һәр урман һуҡмағын яттан ѳйрәнеп буй еткерә.\nҺигеҙенсене тыуған ауылында тамамлап, урта белемде һәм ѳлгѳргәнлек аттестатын Аҫҡар ауылында ала. Тырыш ҡыҙ 1978 йылда гѳжләп торған Ѳфѳгә барып, башҡорт дәүләт педагогия институтының филология факультетына уҡырға инә. Уҡыу уға еңел бирелә. Китап аҡтарырға, теүәллекте яратҡан ҡыҙ имтихандарҙы кѳнбағыш сирткән кеүек кенә бирә, сѳнки ул һәр нәмәне алдан әҙерләп, еренә еткереп ҡуйырға әүәҫ. Һә, тигәнсе, студент йылдары артта ҡала. 1983 йылда йәш белгесте Белорет районының Исмаҡай ауылына эшкә ебәрәләр. Пушкин данлаған рус теле дәрестәре биреү, балалар менән эшләү Флүрәгә оҡшай. Урында ул комсомол эшендә лә әүҙем ҡатнаша. Шул осорҙа уны Белоретҡа, ВЛКСМ-дың район комитетына мәктәп тормошо буйынса комсорг итеп күсерәләр, ә 1988 йылда ВЛКСМ райкомына III секретарь итеп үрләтәләр. Унан инде ВЛКСМ-дың ҡала комитетында ла бер аҙ эшләргә тура килә. Үҙгәртеп ҡороуҙар башланғас, Флүрә Абдулхай ҡыҙы мәктәп-интернатта эшләй башлай. Тәүҙә тәрбиәсе, унан һуң балаларға рус теленә һәм әҙәбиәтенә һѳйѳү тәрбиәләй. 1998 йылда китапхана системаһына эшкә килә. Китапханасы, унан һуң библиограф, 2000 йылда Дауыт Юлтый исемендәге башҡорт китапханаһы мѳдире булып китә. Ул килгәндә башҡорт китапханаһы бинаһы ла, ундағы китаптар донъяһы ла бик мѳшкѳл хәлдә була. Тырыш Флүрәгә был бер ҙә оҡшамай. Ул ең һыҙғанып эшкә тотона...\nБѳгѳн ҡалала йылы утрауҙы хәтерләткән Дауыт Юлтый китапханаһын ошондай күркәм хәлгә еткереү ѳсѳн Флүрә күпме күңел һәм ҡул кѳсѳ һалғанын үҙе генә белә. Дѳрѳҫ, мәҙәниәт бүлеге начальнигы, шундай уҡ тырыш, үҙен йәлләмәй эшләүсе Зәлифә Әхмәҙей ҡыҙы Әғләмованың, иңгә-иң терәп эшләгән хеҙмәттәштәре Әлфиә Зәбированың, хәҙер башҡорт гимназияһында эшләгән Альбина Шәғәлинаның, йәш китапханасы Зәлиә Үтәғолованың ярҙамы баһалап бѳткѳһѳҙ ҙур. “Әгәр ҙә янымда үҙ эштәрен яҡшы белгән, китап донъяһын аңлаған хеҙмәттәштәрем, кәрәк саҡта һүҙ ярҙамы күрһәткән етәкселәр булмаһа, китапханабыҙҙы үҙгәртеү, юлға һалыу мѳмкин дә булмаҫ ине, сѳнки һәр уңыш артында - тотош коллективтың тырышлығы, кѳсѳ тора”, - ти Флүрә Абдулхай ҡыҙы.\nКитапхана бѳтә яҡлап та үҙенең тѳп маҡсатын тулыһынса үтәй, халыҡ араһында яҡшы даны сыҡҡан. Мәҫәлән, китапханала рус һәм башҡорт телдәрендә тематик кисәләрҙең, осрашыуҙар, презентациялар, күргәҙмәләрҙең йыш үткәрелеүе лә күп нәмә хаҡында һѳйләй. Бында һәр күргәҙмә әсбап, фотолар, китаптар, журналдар, бәләкәс балалар, уҡыусылар, ѳлкәндәр ѳсѳн стендтар, крайҙы ѳйрәнеү мѳйѳшѳ - барыһы ла уңайлы, ҡул һәм күҙ етерлек итеп урынлаштырылған. Был китапхана торғаны менән үҙе күргәҙмәгә генә ҡуйырлыҡ. Кисәләрҙең, осрашыуҙарҙың юғары кимәлдә, ҙур әҙерлек менән үтеүен әйтеп тораһы ла юҡ. Бында тѳрлѳ милләт кешеләре үҙҙәренә рухи аҙыҡ таба, бер генә түгел, тағы, тағы ла килә. Боронғолоҡ рухы аңҡып торған ҡул эштәре күргәҙмәһе һәр кешенең иғтибарын үҙенә тарта. Конкурстарҙа ла ҙур теләк менән ҡатнаша Флүрә Абдухай ҡыҙы. Әлеге кѳндә уның коллективы республика конкурсына әҙерләнә, материалдар туплай. Тыныс күңел менән мѳкиббән китеп эшләү ѳсѳн тылыңдың ныҡлығы ла кәрәк бит әле.\nТормош иптәшенән дә уңған Флүрә Абдулхай ҡыҙы. 1986 йылда ѳйләнешә улар. Донъясыл, хужасыл Радик Йомадил улы Шакиров ғүмер буйы юл тѳҙѳлѳшѳндә эшләй. Бѳрйән-Ѳфѳ, Ѳфѳ-Белорет, Учалы юлдарында уның да әсе тире түгелгән. Әлеге ваҡытта ул “авария комиссары” булып эшләй, йәғни аварияға эләккән кешеләргә документ юллаша. Ғаиләһен ҡурсып, Флүрәһе менән тырышып йәшәйҙәр, бынамын тигән йорт һалып сыҡҡандар. Ә уңған хужабикә Флүрә Абдулхай ҡыҙы баҡсаһын да, йорт эсен дә гѳл-сәскәгә әйләндергән, бѳтә уңайлыҡты, матурлыҡты тик үҙенең оҫта ҡулдары менән тыуҙырған. Был матур ғаиләлә Альбина исемле ҡыҙ үҫеп буй еткергән. Бәләкәстән рәсем тѳшѳрѳүгә әүәҫ ҡыҙҙары бына-бына ҡулына диплом аласаҡ һәм дизайнер буласаҡ. Хәҙерге ваҡытта ул Ѳфѳлә, телерадиокомпанияла эшләп тә, Ѳфѳ сервис институтында белем алып та йѳрѳй. 21 йәшлек улдары Артур армияла хеҙмәт итә. Ишембай нефть колледжын тамамлап, ҡулына диплом алырға ѳлгѳргән. Былтыр күмәкләшеп улдары хеҙмәт иткән часҡа барып ҡайтҡандар.\nОҫта етәксе, хеҙмәткәр, йәмәғәтсе, хужабикә генә түгел, Флүрә Абдулхай ҡыҙы мауығыусан сәйәхәтсе лә. Башҡортостандың иң матур тѳбәктәрен, ҡыҙыҡлы урындарын гиҙергә ярата ул. Фотоһүрәттәрен ҡарап иҫең китерлек.\nУл бик етди, ғәҙеллекте, тоғролоҡто, намыҫсанлыҡты яратҡан кеше. Шуға ла уның әхирәттәре лә артыҡ күп түгел, әммә ышаныслылар, коллегалары ла эше ѳсѳн хѳрмәт итә, тураһын әйткән туғанына ярамаған, тигәндәй, кемдәрҙер уның туралығын ѳнәп тә етмәй. Әммә ул ваҡланмай, үҙенең юлын, эшен белеп, тик алға бара. Бѳгѳн ҡала мѳхитендә берҙән-бер башҡорт модель китапханаһын юғары кимәлгә күтәрә, бѳтә кѳсѳн һалып уҡыусылар күңелендә башҡорт әҙәбиәтенә һѳйѳү тәрбиәләй, йәғни ул педагогия институтында алған белемен тулыһынса аҡлауын кѳндәлек эше менән иҫбатлай.\nБѳрйәндәргә хас үҙһүҙлек, башҡорт йәнлелек бар унда. Милли үҙаңы кѳслѳ, рухы юғары. Күберәк булһа ине шундай илһѳйәр, әҙәбиәт йәнле китапханасылар. Шѳкѳр, беҙҙә ундайҙар бар.\nҺүрәттә: Д.Юлтый исемендәге башҡорт модель китапханаһы мѳдире Шакирова Флүрә Абдулхай ҡыҙы(фото ғаилә архивынан алынды).


Рөстәм Хәмитов Өфөлә граждандарҙы ҡабул итте // Сәйәсәт | новости башинформ.рф\nРөстәм Хәмитов Өфөлә граждандарҙы ҡабул итте\n13:26, 2 марта 2012 Сәйәсәт\nБашҡортостан Президенты Рөстәм Хәмитов РФ Президентының йәмәғәт ҡабул итеү бүлмәһендә граждандар менән осрашты. Республика башлығына ун кеше мөрәжәғәт итте, улар мөһим, көнүҙәк мәсьәләләрҙе ҡуҙғатты.\nАтап әйткәндә, Өфөлә портатив һәм стационар пандустар урынлаштырыу, ҡала янындағы 8 март ауылын һыу менән тәьмин итеү һәм ҡайһы бер урамдарын яҡтыртыу, Инорс биҫтәһендәге Сельская Богородская урамының бер өлөшөн яҡтыртыу, шулай уҡ Шакша һәм Дим биҫтәләрен төҙөкләндереү тураһында мәсьәләләр күтәрелде.\nШакшала йәшәүсе ҡатын биҫтәнең насар хәлдә булыуын билдәләп, Башҡортостан баш ҡалаһының башҡа райондары менән сағыштырмаса, уның үҫеш йәһәтенән артта ҡалыуына бәйле борсолоуын белдерҙе.\n— Шакшала яҡшы юлдар, магазиндар, ял итеү урындары юҡ, ҡала үҙәгенә барып етер өсөн бер нисә автобусҡа ултырып барырға кәрәк, — тине ул. – Поликлиникала терапевт ҡына бар. Быларҙың барыһы ла Шакша халҡы өсөн уңайһыҙлыҡтар тыуҙыра.\nРеспублика башлығы фекеренсә, бындай хәл ҡала ҡараған Калинин районы һәм ҡала власының эшләп еткермәүе арҡылы килеп тыуған. Рөстәм Хәмитов киләсәккә Шакшаны үҫтереү планын әҙерләргә, яҡын арала халыҡты борсоған мөһим мәсьәләләрҙе, тәү сиратта, транспорт проблемаһын хәл итергә ҡушты. Уның фекеренсә, Салауат Юлаев проспектын Шакша күперенә тиклем оҙонайтыу яҡшы бәйләнеш булдырырға, шулай уҡ Шакша биҫтәһенә инвесторҙар йәлеп итергә булышлыҡ итәсәк.\nДим биҫтәһендә йәшәүсе ҡатын да шундай уҡ мәсьәлә менән мөрәжәғәт итте. Уның фекеренсә, 60 мең кеше йәшәгән район өсөн ял итеү урындарының булмауы, мәктәптәр һәм балалар баҡсаларының етмәүе етди проблема булып тора. Рөстәм Хәмитов районды комплекслы үҫтереү кәрәклеген һыҙыҡ өҫтөнә алып, уның инфраструктураһын булдырыуҙа өҫтөнлөктәр хаҡында һөйләне. Мәктәп һәм балалар баҡсаһын, япмалы һырғалаҡ, бассейнлы физкультура-һауыҡтырыу үҙәген төҙөү, «Орион» ижад йортона капиталь ремонт үткәреү Дим районын йәшәү өсөн уңайлыраҡ итәсәк.\nӨфө районының Урыҫ Юрмашы ауылы урта мәктәбе уҡытыусыһы ауыл эргәһендә көнкүреш ҡалдыҡтары полигонын төҙөү хаҡлылығы тураһында мәсьәлә күтәрҙе.\n— Беҙ һеҙгә ышанабыҙ, шуға күрә мөрәжәғәт итәбеҙ, — тип билдәләне ул.\nРеспублика башлығы был мәсьәләнең әлегә аҙаҡҡаса хәл ителмәүе хаҡында әйтте.\n— Ҡала өсөн был ҙур проблема булып тора, әммә ул халыҡтың хоҡутарын ҡыҫырыҡлау юлы менән хәл ителергә тейеш түгел, — тип белдерҙе Рөстәм Хәмитов. – Мәсьәләне хәл иткәндә мотлаҡ һеҙҙең фекер ҙә иҫәпкә алынасаҡ. Яңы сүплек – проблеманан сығыу юлы түгел, заманса технологиялар ҙа бар.\nРеспублика Президенты БР Тәбиғәттән файҙаланыу һәм экология министрлығы, Өфө һәм Өфө районы властары менән берлектә ҡалдыҡтарҙы утилләштереү проблемаһын заманса хәл итеү юлдарын табырға һүҙ бирҙе.\nӨфөнөң инициатива төркөмө Рөстәм Хәмитовҡа «Йәшел Өфө» акцияһын үткәрергә ярҙам итеү үтенесе менән мөрәжәғәт итте, уның сиктәрендә 10 мең үҫенте ултыртыу планлаштырыла. Ҡала структураларында был идея яҡлау тапмаған. Республика Президенты идеяны хупланы ғына түгел, акцияла ҡатнашырға ла һүҙ бирҙе. Уның фекеренсә, бындай башланғыстарға һәр яҡлап ярҙам күрһәтергә кәрәк, сөнки тормошобоҙҙо яҡшырта алырлыҡ ҡала берләшмәһе тап ошо рәүешле формалаша.\nӨфөлә йәшәүсе ҡатын, өс бала әсәһе социаль льготалар алыу өсөн һәр өс-дүрт ай һайын справка артынан йөрөүенә зарлана. Ни өсөн был бюрократик волокитаны кәметеү өсөн берәй мәғлүмәт базаһы булдырылмай, тигән һорау бирҙе ҡатын.\n— Был проблеманы хәл итеү өсөн әлеге ваҡытта электрон иҫәпкә алыу системаһы әҙерләнә, — тип аңлатты ул. – 1 июлдән хеҙмәттәр күрһәтеү системаһын электрон төргә күсереү планлаштырыла. «Берҙәм тәҙрә» принцибы буйынса дәүләт хеҙмәттәре күрһәтеүсе күп функциялы үҙәктәр булдырыу хаҡында һүҙ.\nМөрәжәғәт итеүсе граждандарҙың барлыҡ мәсьәләләрен үҙ контроле аҫтына алып, республика Президенты улар буйынса аныҡ күрһәтмәләр бирҙе. Проблемаларҙың күпселеге – урындағы властарҙың эшләп еткермәү, уларҙың халыҡтан алыҫ тороу һөҙөмтәһе. Башҡортостан Президентының Өфөлә генә түгел, республиканың башҡа ҡала һәм райондарында ла граждандар менән бындай осрашыуы – әлеге дистанцияны ҡыҫҡартыу юлдарының береһе.


Материалы за Ноябрь 2014 года » Страница 34 » Башҡортостан гәзите\nМәҙәниәт һәм әҙәбиәт // 1-11-2014, 02:00\nКисәгең дә, бөгөнгөләй,\nКүңелемә яҡын минең.\nБөгөнгөләй, уның үткәне лә\nУйылып ҡалған Урал ташына...\nҠурай осонан һыҙылып тамған моңо\nАл ҡан булып ташҡа яғылған.\nКом: 0 // Уҡынылар: 1245 тапҡыр // Тотош уҡырға\nХуш еҫле кәрәҙле бал\nРәшит Назаров — башҡорт әҙәбиәтендә генә түгел, бөтә төрки, хатта донъя әҙәбиәтендә һоҡланғыс күренеш, бөйөк шағир. Ул – башҡорт халҡының шиғри фекерләү ҡеүәһен юғары кимәлдә сағылдырған талант. Бындай ижадсы, билдәле, тиҙ өлгөрә, шиғриәт йондоҙона осоп ҡына түгел, атылып менә. Ер-Һыуҙы, тәбиғәтте, күк есемдәрен, кеше күңелен, тормошто — бөтә әйләнә-тирәне образдарҙа күҙәтеү, үҙенсәлекле фекерләү аша сағылдыра алыу маһирлығы уға, әлбиттә, тәбиғәт бүләк иткән илһам да, көс тә, яҙмыш та. Шағир быны үҙе лә яҡшы белгән, юҡҡа ғына бер шиғырында:\nКом: 0 // Уҡынылар: 1251 тапҡыр // Тотош уҡырға\nҺәр сәскәнең үҙ еҫе, һәр ҡәүемдең үҙ төҫө\nЙәмғиәт // 1-11-2014, 01:00\nТелебеҙ осонда гел генә булмаһаң да, уйыбыҙҙа, Башҡортостан, Һин һәр даим беҙҙең менән.\n"Аҡбуҙат" нимә вәғәҙә итә?\nРеспубликала ойошторолған фестивалдәрҙең иҫәбе-һаны юҡ. Кино сәнғәте өлкәһендә лә даими шундай саралар уҙғарыла. Әммә Халыҡ-ара “Аҡбуҙат” милли һәм этник кино фестивале үҙенең географияһы, маҡсаты менән башҡаларҙан айырылып тора, тип әйтергә баҙнат итәм ойоштороусылар менән осрашып фекер алышҡандан һуң.\nҠырымға ярҙам иткән өсөн\nБашҡортостандың Үҙәк һайлау комиссияһы рәйесе Хәйҙәр Вәлиев Рәсәй Оборона министрлығының “Ҡырымды ҡайтарған өсөн” миҙалы менән бүләкләнде. Тантана ил төбәктәрендәге һайлау комиссиялары рәйестәре менән үткәрелгән Бөтә Рәсәй кәңәшмәһе сиктәрендә уҙҙы.\n“Алтын көҙ”ҙөң уңышы мул\nМәскәүҙә “Алтын көҙ” ХVI Рәсәй агросәнәғәт күргәҙмәһендә Рәсәйҙең 55 өлкәһенән, ә Башҡортостандан 125 ойошма ҡатнашты. Яҡташтарыбыҙ йәмғеһе 442, йәғни 261 алтын, 106 көмөш, 75 бронза миҙал яуланы. Был хаҡта хәбәр иткәйнек инде.\nХоҡуҡтар ҡағыҙҙа ғына ҡалмаһын\n“Хеҙмәт кешеһе — иҡтисадты алға этәреүсе көс, — тине Башҡортостан Президенты Рөстәм Хәмитов республиканың Дәүләт Йыйылышы — Ҡоролтай депутаттарына сираттағы Мөрәжәғәтнамәһендә. – Ғәҙел эш хаҡы түләү, халыҡтың сәләмәтлеген нығытыу, квалификацияһын күтәреү, лайыҡлы һәм сифатлы тормош тәьмин итеү, хеҙмәт кешеһенең хоҡуҡтарын һәм мәнфәғәттәрен яҡлау – властың бурысы”. Хәл итеүҙе талап иткән проблема сифатында республика етәксеһе былтыр 400 меңдән ашыу кешенең йәшәү минимумынан да түбән килем алыуы хаҡында әйтеп, хеҙмәткә түләүҙе яҡшыртыу буйынса саралар күрергә кәрәклеген белдерҙе\nКонстантин Толкачев:“Хеҙмәт кешеһенең мәнфәғәте өҫтөнөрәк”\nСәйәсәт // 1-11-2014, 01:00\n– Быйылғы Мөрәжәғәтнамәлә дәүләт сәйәсәтенең төп өҫтөнлөктәре — хеҙмәт кешеһенең хоҡуҡтарын һәм мәнфәғәттәрен яҡлау билдәләнә. Президент әйтеүенсә, эшләгән халыҡ ахыр сиктә республика үҫешен, уның бөгөнгөһөн һәм киләсәген билдәләй, ғәмәлдәге барлыҡ үҙгәрештәрҙең төп этәргес көсөн тәшкил итә.\n// Уҡынылар: 481 тапҡыр // Тотош уҡырға\nМинең йөрәгемә был исем ҡасан килеп инде һуң әле? Бала саҡта тип әйтһәм, шаштырыу булыр, сөнки гәзит-журналдарҙа һирәк-мирәк күреп ҡалған шиғырҙарынан башҡа, уның тураһында бер ни ҙә белмәй инем. Хәйер, уның шиғырҙары ла ул саҡта зиһенемә барып етмәне, күңелемде арбаманы. Нимә генә тиһәң дә, балалыҡ аңы уларҙы төшөнөр кимәлдә булмаған, тимәк. Аҙаҡ ҡына белдем: ул әҫәрҙәрен Рәшит Назаров мәктәптә уҡып йөрөгән йылдарҙа яҙған икән!..\nКом: 1 // Уҡынылар: 910 тапҡыр // Тотош уҡырға\nӘсәләр һаулығын хәстәрләп\nЙәмғиәт, Анонстар // 1-11-2014, 00:42\nКисә Башҡортостанға эш сәфәре менән Рәсәй Хөкүмәте Рәйесе урынбаҫары Ольга Голодец килде. Аэропортта уны республика Президенты Рөстәм Хәмитов ҡаршы алды.\nКом: 0 // Уҡынылар: 471 тапҡыр // Тотош уҡырға


Инфоурок › Классному руководителю › Конспекты › Внеклассное мероприятие на тему "Дружная семья - гордость страны"\n“Дружная семья – достояние страны “\n“Татыу ғаилә - ил күрке”\nКүрешеү бит шунан башлана.\nХәйерле көн, хөрмәтле ҡунаҡтар, ата-әсәләр, уҡытыусылар, уҡыусылар. Бөгөн һеҙҙең менән “Татыу ғаилә - ил күрке” тип аталған ғаилә байрамына йыйылдыҡ.\nКем генә булмайыҡ, ҡайҙа ғына эшләмәйек, һәр кемебеҙ эш көнөнән һуң үҙенең бәләкәй генә “дәүләтенә”-ғаиләһенә ашыға. Бына ошондай меңәрләгән, миллионлаған бәләкәй “дәүләттәрҙән” ҙур дәүләт хасил була.\nТимәк, ошо бәләкәй “дәүләттәр” ни тиклем ныҡ, ни тиклем һау булһа, илебеҙ ҙә шул тиклемкөслө һәм ҡеүәтле буласаҡ.\nТирә-йүнебеҙҙә балалары тураһында ихлас ҡайғыртып, сабыйҙарын тәрбиәләүгә етди ҡараған, өйҙәрендә йылылыҡ, яҡтылыҡ хөкөм һөргән татыу ғаиләләр бихисап. Бөгөн ошо залда тап шундай ғаиләләр йыйылған. Әйҙәгеҙ улар менән танышып үтәйек.\n2. Ғаиләләр менән танышыу.\nХәлитовтар ғаиләһендә 3 ҡыҙ тәрбиәләйҙәр. Ғаилә башлығы- Миңлебай ағай, һөнәре буйынса шофер. Гармунда уйнап,йырлап ултырырға ярата. Ҡатыны – Гөлшат апай, башланғыс синыфтар уҡытыусыһы. Уңған, бөхтә, йыйнаҡ ҡатын. Үҙ һөнәренең оҫтаһы. Ҡыҙҙары – Гүзәлиә, Әлиә, Илүзә - өсөһө лә уҡыу алдынғылары. Йырға, бейеүгә оҫталар. Мәктәп байрамдары уларҙан башҡа уҙмай.\nҒөбәйҙуллиндар ғаиләһе. Урта быуын вәкилдәре – Йәмилә апай менән Фәрүәз ағай ауылда абруйлы өләсәй һәм олатай. Улар икеһе лә уңған, дәртле, ярҙамсыл кешеләр. Уларҙың улдары – Фәнис ағай, һөнәре буйынса шофер. Ул да дәртле, уңған. Уның ҡатыны – Фәүзиә апай, ауыл мәҙәниәт йртонда художество етәксеһе булып эшләй. Балаларҙы бейеү сәнғәтенә өйрәтә. Улар 2 ул тәрбиәләйҙәр. Оло улдары – Илдар, 1-се синыфта уҡый. Әсәһе кеүек бейергә ярата.\nГильдиндар ғаиләһендә 3 бала; 2 ҡыҙ һәм 1 ул тәрбиәләйҙәр. Ғаилә башлығы – Хәмзә ағай, һөнәре буйынса шофер. Ул бик оҫта ҡуллы кеше. Тал сыбығынан төрлө кәрәк-яраҡтар үрергә оҫта. Ҡатыны - Әлфиә апай балалар баҡсаһында эшләй. Бик ярҙамсыл, тапҡыр һүҙле, бик матур йырлай. Балалары Марсель 11-се синыфта, Алһыу 5-се синыфта уҡыу отличниктары. Мәктәптә уҙғарылған сараларҙа актив ҡатнашалар.\nРәхимовтар ғаиләһендә 4 бала; 2 ҡыҙ һәм 1 ул үҫә Ғаилә башлығы – Ғәлим ағай, һөнәре буйынса токарь. Ул тыныс холоҡло, йор һүҙле, талапсан ағай. Гармунда уйнарға ярата. Ҡатыны – Рәмилә апай – һатыусы булып эшләй. Ул егәрле, үткер һүҙле, ҡул эштәренә оҫта. Балалары – Рәсимә - 6-сы синыфта уҡыу алдынғыһы, мәктәп өсөн, үҙ синыфы өсөн янып йөрөүсе ҡыҙ.\nВалитовтар ғаиләһе 1 ул һәм 2 ҡыҙ тәрбиәләйҙәр. Ғаилә башлығы – Хафиз ағай, ул Әфғанстанда интернациональ бурысын үтәп ҡайтты. Һөнәре буйынса – шофер. Уның ҡатыны – Фәнирә апай. Ул өйҙә бәләкәс ҡыҙҙары Алһыуҙы тәрбиәләй. Балалары Регина ( 8-се синыфта), Руслан ( 6-сы синыфта) уҡыу алдынғылары. Руслан беҙҙең барлыҡ байрамдарҙа ҡатнашырға әүәҫ.\nI һынау- “Ғаилә презентацияһы”\nМин ғаиләләр менән таныштырҙым, хәҙер ғаиләләр үҙҙәре менән яҡындан таныштырһындар. Һеҙгә һүҙ.\nII һынау – “Мәҡәлдәр”\nКиләһе һынау бөтә ғаиләләр өсөн дә. Һеҙҙең алдығыҙҙа ҡағыҙҙар, унда һүҙҙәр яҙылған, ҡайһы ғаилә тиҙерәк ҡағыҙҙарҙы тағатып ғаилә тураһындағы мәҡәлде уғып бирер.\nIII һынау – “Ситуациялар”\nКиләһе һынау ата-әсәләр өсөн. Мин һеҙгә ситуациялар тәҡдим итәм. Һеҙ шуларҙы һайлап алып сисеү юлдарын әйтегеҙ. Бына улар.\nКөнбағыш сәскәһе формаһында һынауҙар бирелә\nIV һынау – “Балалар һәм атайҙар”\nАтайҙарҙы алға саҡырам. Һәр ғаилә иртән эшкә ашыға; кемдер мәктәпкә, кемдер – балалар баҡсаһына. Ҡабаланып кейенгән ваҡытта ҡапыл ут һүнә. Баланың кейемдәрен алып кейендерергә кәрәк.\nV һынау – “Балалар ата-әсәйҙәр тураһында”\nҺеҙҙең балаларығыҙ атайҙары тураһында мини-иншалар яҙҙылар. Мин уларҙы уҡып ишеттерәм.\nАтайҙар үҙҙәрен танырмы икән?\nБыл атай тәмле итеп аш бешерә икән. Матур итеп гармунда уйнай. Ҡыҙыҡлы хәлдәр һөйләргә ярата. Төрлө китаптар уҡый. Ҡоймаҡ бешерергә ярата. (Миңлебай ағай)\nБыл атай трактор ремонтларға ярата. Бишбармаҡ ярата. Шаян һүҙле, дәртле; боевик фильмдарын ҡарарға ярата. (Фәнис ағай)\nБыл бала ошолай тип яҙа : “Минең атайым тәмле итеп аштар бешерә. Бөтә атайҙар кеүек үк гәзит уҡырға, телевизор ҡарарға ярата. Техника менән мауыға. (Хәмзә ағай).\n“Минең атайым буш ваҡытында бейеү көйҙәрен һыҙҙыра. Китап, гәзиттәрҙе очки кейеп уҡый, комедия, боевиктар ҡарарға ярата. Минең атайым ҡара мыйыҡлы. (Ғәлим ағай).\nАтайым детектив уҡырға, саңғыла йөрөргә, балыҡ ҡармаҡларға ярата. Ул хайуандар донъяһы менән ҡыҙыҡһына. Техника ярата. Телевизорҙан яңылыҡтар тапшырыуын ҡараға яратып ҡарай. (Хафиз ағай)\nӘсәйҙәр үҙҙәрен танырҙармы икән?\n“Минең әсәйем тәмле итеп аштар бешерә. Мине “үҫкәнем тип ярата. Уның йөҙө һәр ваҡыт йылмайып тора”. (Фәүзиә апай)\n“Минең әсәйем балалар ярата. Йомшаҡ телле, таҙалыҡты ярата. Минең әсәйем матур итеп йырлай.” (Әлфиә апай)\n“Минең әсәйем кешеләр менән аралашырға ярата, ул буш ваҡытында тегергә әүәҫ. Беҙгә тәмле аштар бешереп ашата. Әсәйем йәш ваҡытында төҫлө ептәр менән матур итеп сигеү сиккән.” (Рәмилә апай).\n“Минең әсәйем тәмле еҫле духиҙар ярата. Матур итеп һүрәт төшөрә. Өйҙөң таҙа булғанын ярата. Төрлө биҙәүес әйберҙәр тағырға ярата. Уның сәсе ҡыҫҡа, ул һәр саҡ йылмайып йөрөй.” (Гөлшат апай).\n“Минең әсәйем кроссвордтар сисергә ярата. Таҙалыҡ, тәртип ярата. Ул өйҙә булғанда бөтәһенә лә рәхәт. Әгәр ҙә барлыҡ әсәйҙәр ҙә минең әсәйем кеүек булһа, ерҙә бәхетле балалар күберәк булыр ине.” (Фәнирә апай)\nVI Һынау – “Ғаилә йәдкәрҙәре”\nКиләһе һынауыбыҙ өй эше итеп бирелгән ине. Һәр бер ғаиләлә борондан, ата-әсәләрҙән, олатай-өләсәйҙәрҙән ҡалған ҡомартҡылар бар. Ни өсөн был әйберҙәр иң ҡәҙерле әйберҙәр рәтендә һандыҡ төптәрендә ята?\nVII Һынау – “Ғаилә аштары”\nҺәр бер ғаиләнең яратып ашаған, тик уларҙың әсәләре генә тәмле итеп бешерә белгән аштары була. Бөгөнгө байрамға әсәйҙәр үҙҙәренең бешергән ризыҡтарын алып килгәндәр һәм аҙ ғына һөйләп үтерҙәр.\nVIII Һынау – “Һөнәрҙәр”\nҺәр бер ғаиләнең үҙенә күрә бер оҫталығы, үҙенсәлеге була. Беҙ ҙә ғаиләләребеҙҙең сәнғәт оҫталары икәнен беләбеҙ. Әйҙәгеҙ ошо оҫталыҡтарығыҙҙы ҡунаҡтарға ла күрһәтегеҙ. Рәхим итегеҙ.\nIX Һынау – “Һорауҙар”\nКиләһе һынау балалар өсөн.\nМин һеҙгә һорауҙар бирәм. Ә һеҙ шул һорауҙарға яуап бирерһегеҙ.\nАтайың менән әсәйеңдең осрашыу тарихын беләһеңме?\nҺинең ғаиләң ниндәй буласаҡ?\nҺинең 3 мең аҡсаң бар. Ни эшләр инең?\nҺин икеле алдың. Ата-әсәйеңә был турала нимә тип әйтерһең?\nӘгәр ҙә һин тылсымсы булһаң ғаиләң өсөн нимә эшләр инең?\nӘсәйең менән атайыңдың тыуған көнөн беләһеңме?\nӘсәйеңдең яратып йырлаған йырын беләһеңме?\nАтайыңдың иң яҡшы һыҙаты?\nБалағыҙ ниндәй предметтарҙы ярата?\nБалағыҙ ниндәй проблемаларҙы яратмай, ситләтеп үтергә тырыша?\nБалаларығыҙҙың дуҫтарын яҡшы беләһегеҙме? Улар һеҙҙең өйҙә буламы?\nҺеҙҙең эшегеҙ күп, ә балағыҙ үҙенә иғтибар талап итә. Нимә тип яуап бирерһегеҙ?\nҺеҙ оло быуын кешеләре булараҡ йәштәргә ғаилә ҡороуҙа, бала тәрбиәләүҙә ниндәй кәңәш бирер инегеҙ?\nҺеҙҙе мәктәпкә саҡыралар, был турала дневниктан белдегеҙ. Һеҙҙең реакция?\nX Һынау – “Ултырғыс”\nУлтырып ялҡып та киткәнһегеҙҙер. Әйҙәгеҙ, әсәйҙәр уйын уйнап алайыҡ.\nБөгөн беҙҙең өсөн байрам яһаған ғаиләләргә ҙур рәхмәт, тамашасыларыбыҙға ла ихтирамымды белгертәм. Байрамды шиғыр юлдары менән тамамлар инем.\nЙәшәү дәрте барһын күңелдә.\nТема внеклассного мероприятия. Дружная семья - гордость страны\nЦель и задачи. Формирование будущих хороших семьянинов\nНомер материала: 294438


ӘХМӘТЗӘКИ ВӘЛИДИ ТУҒАНДЫҢ ИСЕМЕН ЯҠЛАП » Башкирское общественное движение "Кук буре"\nӘХМӘТЗӘКИ ВӘЛИДИ ТУҒАНДЫҢ ИСЕМЕН ЯҠЛАП\nПросм.: 19657 Дата : 21 января 2010\nАтаҡлы ғалим Зәки Вәлиди Туған - башҡорт халҡының һәм Башҡортостан Республикаһының XX быуат тарихында иң ҡатмарлы, бер үк ваҡытта иң сағыу яҙмышлы шәхестәренең береһе. Башҡорт милләтенең үҙаллылығы өсөн ныҡышмалы көрәшкән, буласаҡ Рәсәй Федерацияһының ҡоролошон күҙаллаған сәйәсмән, күренекле ғалим – төрки тарихы белгесе һәм дәүләт эшмәкәре булараҡ танылған.\nУның тормош юлы XX быуат башындағы тарихи ваҡиғаларҙан айырылғыһыҙ. 1908-1916 йылдарҙа З.Вәлиди ғалим һәм публицист булараҡ формалаша.\nЗ.Вәлиди Туғандың ижтимағи-сәйәси эшмәкәрлеге лә баһалап бөткөһөҙ күләмле. Ул үҙ халҡының тарихын өйрәнеп, тикшереп кенә ҡалмай, башҡорттарҙың киләсәге хаҡында ла уйлана. Халҡыбыҙҙың азатлығы, үҙ аллы Башҡорт дәүләте төҙөү көрәшен башлау һәм етәкләү осоронда Вәлиди оҫта сәйәсмән һәм ғәскәр башлығы булараҡ таныла.\nӘ.З.Вәлиди XX быуатта башҡорт халҡын бөтә донъяға танытҡан, шул уҡ ваҡытта миллилеген юғалтмайынса сағылдырған бер үҙенсәлекле шәхес.\n2010 йылдың 8 ғинуарында Башинформ бинаһында үткән ултырыш та Зәки Вәлиди Туғанға арналды. Был ултырышты йыйыуға А.Г. Назаровтың Рәсәй Федерацияһы президентына З. Вәлидигә ҡаршы хат яҙыуы сәбәпсе булды. Хатта әйтелеүенсә, Ә.З. Вәлиди фашистик германия менән хеҙмәттәшлек иткән булыуы мөмкин, шуны тикшереү һорала. Әлбиттә был хат менән килешмәүселәр бик күп. Йыйылышҡа йәштәр ҙә, ололар ҙа, дәүләт эшмәкәрҙәре һәм студенттар ҙа битараф булмай килделәр һәм үҙҙәренең фекерҙәрен әйтеп, актив ҡатнаштылар.\nБына уларҙың килеп сыҡҡан ситуация тураһындағы фекерҙәре.\nҠолшарипов М.М., тарих фәндәре докторы:\n“Ҡайһы бер гәзиттәрҙә З.Вәлидиҙең Германия менән хеҙмәттәшлек итеүе тураһында мәҡәләләр баҫылып сыҡҡас, беҙ төплө тикшереү үткәрҙек һәм уларҙың фекерҙәренең төптән дөрөҫ булмауын дәлилләүсе мәҡәлә баҫтырып сығарғайныҡ инде.”\nХисмәтуллин А.А., архив начальнигы:\n“Беҙ З.Вәлидиҙең документтарын тикшереп сыҡҡанбыҙ инде һәм Назаровтың һүҙҙәрен дәлилләүсе бер факт та табылманы. Кәрәкле бик күп документтар ҡаралды, уларҙа ла З.Вәлидиҙең ғәйебе тураһында һүҙ табылманы.”\nХәмиҙуллин С., БСТ каналынан:\n“Еңеүҙең 60 йыллығына арналған фильм төшөрҙөк. Уны әҙерләгәндә беҙ бик күп архив материалдарына таянып эш иттек. Унда З.Вәлидиҙең Германия менән хеҙмәттәшлек итеүе тураһында бер факт та булманы.”\nӘсәҙуллин Р.М., М.Аҡмулла ис. БДПУ ректоры, “Берҙәм Рәсәй” париияһы вәкиле:\n“Назаровтың психология боҙоҡ үҫмерҙеке кеүек. Беҙ үҙебеҙгә лидерҙар һайлағанда ныҡлы уйлап эш итергә тейешбеҙ. Бөгөнгө көндә “Берҙәм Рәсәй” партияһының Башҡортостандағы бүлеге Назаровты хөкөмләүсе төрлө саралар үткәрҙе.\n“Нахаҡ һүҙҙәр арта, әгәр ҙә беҙ был һүҙҙәргә ҡаршы тормаһаҡ, уларҙы дөрөҫлөк итеп ҡабул итәсәктәр. Назаров Башҡортостанға ҡаршы әйтелгән “ләстит йырын” дауам итә. Бындай кешеләр партияла ултырырға тейеш түгел”.\nШулай итеп, ултырышты бар кешеләрҙең дә фекерҙәре берәүгә ҡайтып ҡала. Факттар буйынса З.Вәлидиҙең немецтар менән хеҙмәтәшлек итеүе дөрөҫлөккә тап килмәй. З.Вәлиди бөгөнгө көндә лә йәштәр өсөн, башҡорт, татар, ғөмүмән барлыҡ төрки халҡы өсөн остаз булып ҡала. Ул васыят итеп ҡалдырған хеҙмәтәрен, уй-фекерәҙәрен йәштәргә еткерергә тейешбеҙ. Уның эштәрен артабан да дауам итергә кәрәк. Шуныһы ҡыуаныслы, бөгөнгө көндә З.Вәлиди исемен мәңгеләштереүгә иғтибар бүленгән. 1990 йылда Башҡортостанда уның исемендәге йәмәғәт премияһы булдырылды, 1992 йылда Республикабыҙҙың милли китапханаһына Ә.Вәлиди исеме бирелде, 1992 йылдан башлап Башҡортостанда халыҡ-ара Вәлиди уҡыуҙары үткәрелеп килә, Көҙән ауылында 1994 йылда музейы асылды, 2008 йылдан алып Зәки вәлиди исеме баш ҡалабыҙ Өфөнөң үҙәк урамдарының береһенә бирелде. Шулай уҡ яҡшы уҡыған студенттар өсөн З. Вәлиди исемендәге стипендия ла булдырылды. Шулай уҡ ултырышта З. Вәлиди хеҙмәттәрен яңы факттар менән тулыландырып, яңынан сығарырға, З. Вәлиди бюстын эшләргә тигәнерәк фекерҙәр ҙә яңғыраны.\nДобавить в закладки - | Напечатать | 21 января 2010 Новости(на башк)


Тәүге баҫҡыс алтын асҡыс бит ул!\n30 Март 2018, 15:24\nҠалабыҙҙың Рамаҙан Өмөтбаев исемендәге башҡорт лицейы – милләтебеҙҙең рухи ҡиммәттәренә, матур ғөрөф-ғәҙәттәренә таянып, замандан артта ҡалмай уҡытыу-тәрбиә эштәрен алып барыусы белем усағы.\n«Әлифба» байрамына ла шундай оло мәғәнә һалып, рухлы итеп үткәреүҙе был башҡорт лицейы күптән йолаға әйләндергән. Шулай булмай ни?! Әлифба бит – белем донъяһындағы тәүге һынау. Беренселәрҙең бер баҫҡысты үтеп, тәүге еңеүҙәре, уңыштары.\nУҡыу йылы башында балаларҙы уҡытыусылары Әлмира Миңлейәр ҡыҙы әсәләрсә наҙлы, йылы ҡараш менән ҡаршы алғайны. Ҡыҫҡа ваҡыт эсендә уларҙы хәреф танырға, ручка-ҡәләм тоторға, тасуири уҡырға, тормош ҡағиҙәләренә лә өйрәтте. Бына әле «Әлифба» байрамында ла ҡыҙҙар, малайҙарҙың нәфис һүҙгә, бейеүгә, йырға булған һәләттәрен күреп, ата-әсәләре һоҡланды, сикһеҙ ҡыуанды. Бигерәк тә туған телдәрендә ауыҙ тултырып шиғыр һөйләүҙәре шул тиклем күңелгә ятты. Уҡытыусылары менән бергә әллә күпме башҡорт халыҡ әкиәтен уҡып өлгөргәндәр, йомаҡ ҡойғандар.\nСиныфтың кескәйҙәре һәр яҡлап үҫеүҙе маҡсат итеп ҡуя. Беренселә генә уҡыуҙарына ҡарамаҫтан, ҡалалағы сәнғәт, һынлы сәнғәт, спорт мәктәптәрендә лә шөғөлләнә күптәре. Шул арала «Аҡбуҙат» журналын да, «Йәншишмә» гәзитен дә уҡып өлгөрәләр.\nБыл бәхетле бала саҡтың үҙе бит! Бөгөн «Әлифба» байрамында балаларыбыҙға ҡарап, уларҙың шундай яҡшы лицейҙа уҡып йөрөүҙәренә ҡыуанып ултырҙыҡ. Рухлы, башҡорт телле, йөкмәткеле байрам өсөн хөрмәтле уҡытыусыбыҙ Әлмира Рәсүлеваға, музыка етәксеһе Гөлгөнә Әхиәретдиноваға, бейеү буйынса педагогыбыҙ Гөлфирә Мансуроваға ҙур рәхмәт!\nӘ белем донъяһына алып ингән тәүге китап беренселәрҙең артабанғы уҡыуында юлдаш булыр. Шиғырҙар, әкиәттәр, мәҡәлдәр онотолмаҫ, әлифба ҡулдарында ҡала, әленән-әле уҡып торорҙар әле.


19 Декабрь 2016, 22:05\n— Беҙ был йүнәлештә һигеҙ йыл эшләп киләбеҙ. Баймаҡта 2013 йылда махсус магазин асһаҡ, Сибайҙағы сауҙа нөктәһенә бер йыл булды. Тауарҙарҙы төрлө ерҙән заказ менән алабыҙ. Сифатлы, шул уҡ ваҡытта кеҫәгә һуҡмаҫлыҡтарын һайлайбыҙ. Башлыса Рәсәйҙә етештерелгәндәренә өҫтөнлөк бирәбеҙ,—ти магазин директоры Алексей Георгиевич Аксенов.


Ил профсоюздарының көрсөккә ҡаршы сәйәсәте хупланды\n22 Март 2010, 16:41\nРеспублика Профсоюздар федерацияһы рәйесе Әмирхан Сәмерханов етәкселегендәге Башҡортостан делегацияһы Мәскәүҙә Рәсәй Бойондороҡһоҙ профсоюздар федерацияһының (РБПФ) Генераль советы ултырышында ҡатнашты. Унда ил профсоюздарының былтырғы эш һөҙөмтәләре ҡаралды, шулай уҡ социаль партнерлыҡты үҫтереү һәм хеҙмәтсәндәр өсөн иҡтисади көрсөк эҙемтәләрен йомшартыу буйынса төп бурыстар билдәләнде.\nБР Профсоюздар федерацияһының матбуғат үҙәгенән хәбәр итеүҙәренсә, дөйөм алғанда, Генсовет ил профсоюздарының көрсөккә ҡаршы сәйәсәтен хупланы. Улар үткәргән саралар Рәсәйҙәге дөйөм иҡтисади хәлдә ыңғай сағылды.\nШул уҡ ваҡытта көрсөктөң күп эҙемтәләре бөтөрөлмәгән әле. РБПФ Генсоветы рәйесе Михаил Шмаков билдәләүенсә, илдә иҡтисадты тергеҙеү тенденцияһы тотороҡло түгел, хеҙмәт баҙарында ла хәл ҡатмарлы булып ҡала. Бөгөн мәшғүллек хеҙмәттәрендә 2,6 миллион кеше эшһеҙ булараҡ иҫәптә тора, ә ҡайһы бер төбәктәрҙә эшһеҙлек торғонлоҡ характеры алды. Ватан предприятиелары продукцияһына эске талапты киңәйтеү менән бәйле хәл ителмәгән проблемалар ҙа байтаҡ. Тариф сәйәсәте лә, айырыуса торлаҡ-коммуналь өлкәлә, халыҡтың аҡсалата табыштары динамикаһына тап килмәй.\nГенсовет быйыл профсоюздар тормошҡа ашырырға тейешле социаль-иҡтисади һәм ойоштороу саралары комплексын тәҡдим итте. Улар иҫәбендә — минималь эш хаҡы күләмен минималь ҡулланыу бюджеты кимәлендә билдәләүгә күсеү, бюджет хеҙмәткәрҙәренең эш хаҡын индексациялау, эшһеҙлек буйынса пособиеларҙы түләү осорон һәм күләмен арттырыу, эште юғалтыуҙан мәжбүри страховкалау индереү.\nРәсәй һаулыҡ һаҡлау һәм социаль үҫеш министры урынбаҫары Александр Сафонов илдә социаль партнерлыҡты үҫтереү зарурлығын билдәләне. Дөйөм Рәсәй профсоюз ойошмалары, эш биреүселәр һәм РФ Хөкүмәте араһында Генераль килешеүҙең ғәмәлдә булыу ваҡыты 2010 йылда тамамланыу сәбәпле, Генсовет социаль партнерлыҡтағы өҫтөнлөктәрҙе иҫәпкә алып төҙөлгән яңы килешеү концепцияһын хупланы. Был концепцияға ярашлы, көрсөктән һуңғы осорға Рәсәй халыҡтың тормош сифатын яҡшыртыуҙы, иҡтисад структураһын үҙгәртеүҙе һәм сеймал ресурстарын файҙаланыу принцибынан инновацион технологияларҙы индереүгә күсеүҙе күҙ уңында тотҡан яңы иҡтисади модель менән инергә тейеш.


Платонды алдап буламы? | ГТРК «Башкортостан» — Новости Уфы и РБ\nПлатонды алдап буламы?\n29 ноября 2016 — 15:21 ГТРК «Башкортостан»\nПлатонды алдап буламы? Бер йыл элек барлыҡҡа килгән система юл төҙөлөшө өсөн 17 миллиард һум килем яһай. Башҡортостан йөк ташыусыларының күбеһе емерелгән юлдар өсөн иғәнә түләһә, законды урап үтергә теләгәндәр ҙә етерлек. Федераль трассаларҙы намыҫһыҙ файҙаланған хәйләкәрҙәрҙе күсмә контроль белгестәре Ростехнадзор һәм юл хәрәкәте хәүефһеҙлеге дәүләт инспекторҙары менән бергәләп асыҡлай. Ошондай тикшереүҙәрҙең береһендә беҙҙең хәбәрселәр ҙә ҡатнашты.\nҠаҙағстандан юлға сыҡҡан Руслан Нурҡорбанов был юлы еңел генә үтеп китә алманы. Ул юл өсөн хаҡ түләмәгән. Водитель “Платон” системаһын файҙаланыуҙың борт ҡоролмаһы сафтан сыҡҡан, тип ышандырырға тырыша.\nМашинаны инспекторҙар штраф туҡталҡаһына оҙата. Иғәнә түләнгәнсә, ул шунда торасаҡ. Маршрут картаһы булмаған, “Платон” системаһында теркәлмәгән һәм юл файҙаланған өсөн түләмәгән осраҡта беренсе штраф биш мең һум, артабан да ҡағиҙәләр боҙолһа – 10 меңгә етә. Иғәнәләрҙе терминалдар аша түләргә лә, банк иҫәбенән күсерергә лә мөмкин. Республикала йөк ташыу менән шөғөлләнгән эшҡыуарҙарҙың 90 процентының транспорты “Платон” системаһы ҡоролмаһы менән йыһазландырылған. Ҡайһы бер мутлашыусылар тапшырғыстарҙы һүндереп ҡуя. Йә уларҙы рация аша тикшереүселәр тураһында хәбәр алғас ҡына ҡабыҙа.\nКүсмә контроль инспекторҙарына фото һәм видеояҙма ярҙамға килә. Йөк машинаһы номерынан уҡ танылып, ҡағиҙә боҙоу осраҡтары шунда уҡ асыҡлана. Киләһе йыл Башҡортостанда рамға ҡуйылған стационар камералар урынлаштырыу күҙаллана.\nЯңы йыһаздар инспекторҙар эшен еңеләйтер ине. Әлегә ҡағиҙә боҙоусыларҙың барыһын да асыҡлауы ҡыйын.\nУн ике тоннанан ауыр йөк машиналарынан иғәнәләр алыу тәртибе икенсе йыл эшләй. Транспорт министрлығы мәғлүмәттәре буйынса, ошо арауыҡта юлдарҙы хеҙмәтләндереүгә 17 миллиард һум аҡса йыйылған. Өфөлә быйыл асылған яңы Затон күпере өлөшләтә тап “Платон” системаһы килеме иҫәбенә төҙөлгән тәүге объекттарҙың береһе.